ΤΟ ΞΥΠΝΗΜΑ: ***ΑΥΤΟΑΠΕΛΕΥΘΕΡΩΣΗ***\nΗ ΘΙΒΕΤΑΝΙΚΗ ΔΙΔΑΣΚΑΛΙΑ ΤΗΣ ΑΥΤΟΑΠΕΛΕΥΘΕΡΩΣΗΣ\nΠρόκειται για την πιο Ύψιστη κατ’ εμένα Εσωτερική Διδασκαλία της ανθρωπότητας. Αφορά τη μεγάλη τέχνη της Εγρήγορσης και Παρουσίας σε όλες τις στιγμές και δραστηριότητες του ανθρώπου, ο δρόμος για την κατάκτηση της πεμπτουσίας της συνείδησης.\nΚανονικά θα χρειαζόταν μια κατατοπιστική εισαγωγή στο θέμα, αλλά δεν υπάρχει χώρος και η συγκεκριμένη ανάρτηση είναι τελικά για πολύ ελάχιστα άτομα που έχουν την απαραίτητη προδιάθεση να ασχοληθούν με ένα τέτοιο θέμα κατάκτησης της Πνευματικής Ελευθερίας έχουν αφιερωθεί, και είναι αποφασισμένοι να εργαστούν απρόσκοπτα, εντατικά και σοβαρά, με κάθε κόστος…\nΤα σκυλιά ας γαυγίσουν και οι ταπεινοί ερευνητές ας μαζέψουν περιχαρείς τα διαμάντια που η μεγάλη τύχη τους έφερε στο δρόμο τους... Από εκεί και πέρα το αν θα τα χρησιμοποιήσουν πρακτικά στη ζωή τους είναι δικό τους μέλημα..\nΗ διδασκαλία του Τζόγκσεν αφορά βασικά την Πρωταρχική μας κατάσταση, που είναι η ίδια η ουσιαστική φύση μας, πέρα από κάθε εννοιολογικό περιορισμό. Το να εισέλθουμε σε αυτή την κατάσταση σημαίνει το να βιώσουμε αυτό που Πραγματικά Είμαστε. Η συνήθης εγωική μας συνείδηση με τη δυαδική της θεώρηση μας εμποδίζει να ζήσουμε την εμπειρία της Πραγματικής μας φύσης, που είναι ο χώρος της Αρχέγονης Κατάστασης.\nΤο Τζόγκσεν αποτελεί την ουσία όλων των Θιβετανικών διδασκαλιών και θεωρείται σαν το Μονοπάτι της Αυτοαπελευθέρωσης. Σε αυτό δε χρειάζεται ο ασκητής να αρνηθεί, να εξαγνίσει, ή να μετασχηματίσει τίποτα. Η ίδια η συνηθισμένη του κατάσταση χρησιμοποιείται σαν ο Δρόμος προς τη Φώτιση. Δεν είναι οι συνθήκες που εμφανίζονται σαν η καρμική μας όραση, που μας παγιδεύουν στη δυαδική κατάσταση. Είναι η προσκόλλησή μας, που κάνει αυτό που εμφανίζεται να μας παγιδεύσει. Για να ξεπεράσουμε αυτή την προσκόλληση με τον πιο γρήγορο και αποτελεσματικό τρόπο, πρέπει να βάλουμε στο παιχνίδι την αυθόρμητη ικανότητα του νου μας ν' αυτοαπελευθερώνεται!\nΑυτοαπελευθέρωση εδώ δε σημαίνει ότι υπάρχει κάποιος εαυτός, ή εγώ, που πρέπει να απελευθερωθεί, γιατί για το Τζόγκσεν δεν υπάρχει τέτοιος εαυτός σε κανένα φαινόμενο. Αυτοαπελευθέρωση εδώ σημαίνει ότι οτιδήποτε εκδηλώνεται στο πεδίο της εμπειρίας του ασκητή, αφήνεται να εμφανισθεί όπως ακριβώς είναι, χωρίς να κρίνεται σαν καλό ή κακό, σαν όμορφο ή άσχημο. Και την ίδια ακριβώς τη στιγμή, χωρίς καμιά προσπάθεια, έστω και θέληση, αν δεν υπάρχει προσκόλληση, οτιδήποτε είναι αυτό που εμφανίζεται, είτε σα σκέψη, ή σαν ένα φαινομενικό κόσμο, αυτόματα αυτοαπελευθερώνεται. Με αυτό τον τρόπο δε δίνεται ούτε καν μια ευκαιρία στη δυαδική όραση να βλαστήσει, πόσο μάλλον να ριζώσει και να αναπτυχθεί.\nΈτσι ο ασκητής ζει με το συνηθισμένο τρόπο τη ζωή του, χωρίς να χρειάζεται άλλο κανόνα εκτός από την Συνειδητότητα. Παραμένει όμως πάντα στην κατάσταση της Πρωταρχικής Ενότητας, την οποία ολοκληρώνει με όλες τις εμπειρίες του, χωρίς να φαίνεται εξωτερικά ότι ασκείται. Αυτό εννοείται με την Αυτοαπελευθέρωση, αυτό εννοείται με το όνομα του Τζόγκσεν, που σημαίνει «Μεγάλη Τελείωση», και αυτό εννοείται με το μη δυαδικό στοχασμό, ή απλά στοχασμό του Τζόγκσεν.\nΟ Βούδας μετέδωσε την Πραζναπαραμίτα, την υπερβατική σοφία, την κατάσταση πέρα από τις αντανακλάσεις, την κατάσταση της καθαρότητας και διαύγειας του καθρέφτη, που είναι η ουσία της ύπαρξής μας. Αυτήν ακριβώς την Πρωταρχική ή Αρχέγονη κατάστασή μας μεταδίδει η Βουδιστική Διδασκαλία. Στη συνηθισμένη μας κατάσταση περιοριζόμαστε από τη δυαδικότητα, τη μετενσάρκωση, τη σαμσάρα ή εξαρτημένη ύπαρξη, που μας οδηγεί πάντα προς τον πόνο. Αυτό που ονομάζουμε Πραγμάτωση ή Νιρβάνα, σημαίνει το να βγούμε απ' αυτή την δυαδική κατάσταση και να μπούμε στο επίπεδο της καθαρότητας και διαύγειας του καθρέφτη.\nΕντούτοις η μετενσάρκωση και η Νιρβάνα δεν είναι τελικά δυο ξεχωριστές καταστάσεις, όπως και η κατάσταση της διαύγειας του καθρέφτη δεν μπορεί να βρεθεί πουθενά αλλού εκτός από τις αντανακλάσεις του. Οι αντανακλάσεις είναι ο καθρέφτης, αλλά υπάρχει μια σημαντική διαφορά: Αν πάρουμε ένα άτομο που βρίσκεται στην κατάσταση της καθαρότητας και διαύγειας του καθρέφτη, εκείνη τη στιγμή, όλα όσα αντανακλώνται σε αυτόν όμορφα ή άσχημα, ευχάριστα ή δυσάρεστα εκδηλώνονται σαν οι ιδιότητές του. Το άτομο δεν εξαρτιέται, δε διέπεται από αυτές τις αντανακλάσεις.\nΑπό την άλλη μεριά όμως αν αυτό το άτομο βρεθεί στην κατάσταση των αντανακλάσεων, χωρίς να γνωρίζει τι είναι οι αντανακλάσεις, τότε ζώντας σε αυτό το επίπεδο, αντιλαμβάνεται πάντα τις αντανακλάσεις σαν όμορφες και άσχημες, ή ευχάριστες και δυσάρεστες. Σε αυτή την περίπτωση υπάρχει δυαδικότητα και το άτομο έχει γίνει σκλάβος των αντανακλάσεων…\nΠριν παρουσιάσουμε την άσκηση ονείρου του Τζόγκσεν θα παρουσιάσουμε την άσκηση της συγκέντρωσης (Σί-νε) με αντικείμενο και χωρίς αντικείμενο που χρησιμοποιούν όλες οι Βουδιστικές σχολές η οποία βοηθά πάρα πολύ την άσκηση του ονείρου, μαθαίνοντας τον μαθητή πως να συγκεντρώνεται και να διατηρεί συγχρόνως την Παρουσία της Συνειδητότητας του. Με αυτό τον τρόπο ολόκληρη η ζωή του μαθητή μέρα και νύχτα μπαίνει σε άσκηση και μπορεί έτσι αυτός να φτάσει πολύ πιο γρήγορα στην πραγμάτωσή του. Όλες οι πληροφορίες γι’ αυτές τις ασκήσεις προέρχονται από τις διδασκαλίες του σύγχρονου Θιβετανού δασκάλου του Τζόγκσεν Ναμκάι Νόρμπου.\n“Εάν εμφανισθεί μια σκέψη, παρατήρησε αυτό που εμφανίζεται. Αν δεν εμφανισθεί σκέψη, παρατήρησε αυτή την ήρεμη κατάσταση. Και οι δυο στιγμές είναι εξίσου κενές”. Κάραμπ Ντόρτζε\nΗ ΑΣΚΗΣΗ ΤΗΣ ΣΙ-ΝΕ\nΑ) Η ΣΥΓΚΕΝΤΡΩΣΗ ΜΕ ΕΝΑ ΑΝΤΙΚΕΙΜΕΝΟ\nΔιακρίνουμε βασικά δυο είδη συγκέντρωσης: Τη συγκέντρωση με ένα αντικείμενο, και τη συγκέντρωση χωρίς αντικείμενο.\nΣτη συγκέντρωση με ένα αντικείμενο μπορούμε να χρησιμοποιήσουμε οποιοδήποτε αντικείμενο θέλουμε, εφ' όσον αυτό δεν προσβάλει την όρασή μας. Συνήθως χρησιμοποιούμε ένα γράμμα της αλφαβήτου, π.χ. το Α, που η θέα του και μόνο μας θυμίζει αυτόματα και τον ήχο του. Μπορούμε όμως να χρησιμοποιήσουμε και μια σφαίρα, ένα λουλούδι, ή ένα κερί. Το κερί χρησιμοποιείται συνήθως γιατί η διαρκώς κινούμενη φλόγα του μας κρατά σε μια κατάσταση εγρήγορσης και μας εμποδίζει ν' αποκοιμηθούμε. Αυτό όμως δε θα μας βοηθήσει αν είμαστε ταραγμένοι και νευρικοί. Σε αυτή την περίπτωση καλύτερα να συγκεντρωθούμε στο γράμμα Α. Αν είμαστε πολύ νευρικοί, τότε μπορούμε να εκφωνήσουμε δονητικά τον ήχο του Α, καθώς συγκεντρωνόμαστε πάνω του. Αν τώρα είμαστε κάπως πιο ισορροπημένοι, μπορούμε να συγκεντρωθούμε σε οτιδήποτε θέλουμε.\nΠροσπαθούμε να συγκεντρωθούμε όσο πιο πολύ γίνεται πάνω σε αυτό το αντικείμενο, χωρίς ν' ανοιγοκλείνουμε τα μάτια μας. Πρέπει να συγκεντρωνόμαστε με σταθερότητα. Αν μας έρθουν δάκρυα, τα δεχόμαστε με υπομονή. Όταν συγκεντρωνόμαστε δεν πρέπει να ανοίγουμε πολύ τα μάτια μας, γιατί αυτό μπορεί να μας ενοχλήσει ή να μας δημιουργήσει μια ταραχή. Ούτε πρέπει τα μάτια μας να είναι πολύ κλειστά, γιατί αυτό θα μας φέρει υπνηλία. Υπνηλία μπορεί επίσης να δημιουργηθεί και όταν το αντικείμενο είναι πολύ χαμηλά. Σε αυτή την περίπτωση αλλάζουμε τη θέση του και το τοποθετούμε λίγο ψηλότερα.\nΕστιάζουμε απλώς τα μάτια μας πάνω στο αντικείμενο, χωρίς να το σκεπτόμαστε. Δεν αφηνόμαστε σε αυτό, ούτε και το εγκαταλείπουμε. Η συγκέντρωση μ' ένα αντικείμενο είναι μια ελεγχόμενη κατάσταση. Πρώτα απ' όλα ελέγχουμε το σώμα μας, τη στάση που καθόμαστε. Αυτή πρέπει να είναι βολική, γιατί διαφορετικά θα ενοχλούμαστε και δε θα μπορούμε να εστιαστούμε στο αντικείμενο. Μετά ελέγχουμε την αναπνοή μας, η οποία γίνεται σιγά - σιγά ήρεμη και απαλή. Τέλος ελέγχουμε το νου μας. Αυτό σημαίνει ότι δεν παρασυρόμαστε από τις διάφορες σκέψεις μας, δεν τις κρίνουμε, δεν τις ακολουθούμε, δεν ταυτιζόμαστε μαζί τους, αλλά ούτε και τις απαγορεύουμε. Τις αφήνουμε ελεύθερες, δεν τις μπλοκάρουμε, ούτε προσπαθούμε να τις αποφύγουμε. Δεν μας ενδιαφέρει αν είναι καλές ή κακές, ωραίες ή άσχημες. Απλά τις παρατηρούμε καθώς έρχονται και φεύγουν από μόνες τους. Συνεχίζουμε να αισθανόμαστε όμως την παρουσία του αντικειμένου και προσπαθούμε να συνεχίσουμε με αυτό τον τρόπο Αυτή είναι η άσκηση της Σί-νε.\nΌταν συνεχίσουμε με αυτό τον τρόπο για κάποιο χρονικό διάστημα, μπορεί να φανεί ότι οι σκέψεις μας αυξήθηκαν αντί να ελαττωθούν, όπως κανονικά θα περιμέναμε από το σκοπό της συγκέντρωσης, που είναι η ηρεμία του νου μας. Η αλήθεια όμως είναι ότι δεν έχουμε περισσότερες σκέψεις, αλλά τώρα που ηρέμησε ο νους μας παρατηρούμε απλώς περισσότερες. Είναι όπως στην ταραγμένη θάλασσα που φαίνεται να έχει πολύ λίγα ψάρια, αλλά όταν είναι ήρεμη και διαυγής τα ψάρια είναι πολύ περισσότερα. Έτσι όταν βρεθούμε σε μια κατάσταση ηρεμίας, φαίνεται σα να υπάρχουν πολύ περισσότερες σκέψεις. Το σημαντικό όμως είναι να μην κάνουμε τίποτα με αυτές.\nΜετά πρέπει να ξέρουμε πως να ρυθμίζουμε τη συγκέντρωσή μας, που σημαίνει να μην είμαστε ούτε πολύ προσηλωμένοι, ούτε πολύ χαλαροί. Είναι όπως με τις χορδές της κιθάρας, που για να βγάλουν έναν όμορφο ήχο πρέπει να μην είναι ούτε πολύ τεντωμένες, ούτε πολύ χαλαρές και κρεμασμένες. Όταν συγκεντρωνόμαστε τώρα σε ένα αντικείμενο, μπορεί να παρατηρήσουμε κάποιες αλλαγές σε αυτό. Αν είναι ένα κόκκινο λουλούδι, μπορεί κάποια στιγμή αυτό να γίνει κίτρινο, ή να μετατραπεί στο πρόσωπο ενός ανθρώπου. Αν συγκεντρωνόμαστε πάνω σε ένα κερί, μπορεί η φλόγα του να γίνει τεράστια, ή μπορεί να εξαφανισθεί. Αν είμαστε συγκεντρωμένοι πάνω σε ένα γράμμα, μπορεί αυτό να γίνει ένα λουλούδι. Μπορούν να συμβούν πολλά τέτοια πράγματα. Όλα αυτά οφείλονται στο γεγονός ότι συγκεντρωνόμαστε με πολύ οξύτητα. Μπορεί όμως να συμβεί και το αντίθετο. Μπορεί να είμαστε πολύ χαλαρωμένοι. Κάνουμε συγκέντρωση και μας πιάνει μια νάρκη ή αποκοιμόμαστε. Ή μπαίνει κάποιος στο δωμάτιο και δεν τον παρατηρούμε. Ή μας λέει κάτι και δεν καταλαβαίνουμε τι μας είπε. Δεν τον ακούσαμε. Αυτό σημαίνει ότι δεν είναι παρούσες οι αισθήσεις μας. Σε αυτή την περίπτωση είμαστε πολύ χαλαρωμένοι, πολύ ναρκωμένοι. Αυτό που πρέπει να κάνουμε τότε είναι πολύ ρυθμική αναπνοή και να σηκώσουμε λίγο ψηλότερα το αντικείμενο.\nΌταν συγκεντρωνόμαστε με αυτό τον τρόπο θα εμφανισθούν γρήγορα τα σημάδια της άσκησής μας (νυάμς). Μερικοί άνθρωποι μπορούν να βρουν ένα σημάδι σχεδόν αμέσως. Αλλά ακόμα και όταν δεν συμβεί αυτό, αν ασκηθούμε, θα βρούμε σίγουρα σε 2 ή 3 ημέρες κάποιο σημάδι. Υπάρχουν εξωτερικά και εσωτερικά σημάδια. Ένα εξωτερικό σημάδι είναι ότι δε νοιώθουμε καμιά δυσκολία, πάνω απ' όλα σωματική δυσκολία, να παραμείνουμε σε αυτή την κατάσταση για 1,2 ή ακόμα και 3 ώρες. Ή μπορεί να συμβεί κάτι διαφορετικό. Ενώ είμαστε συγκεντρωμένοι, ξεσπάμε ξαφνικά σε γέλια, χωρίς να ξέρουμε το γιατί, ή νοιώθουμε την παρόρμηση να αναπηδήσουμε, ή θέλουμε να τρέξουμε, ή πολλοί πάλι άνθρωποι ξεσπούν χωρίς κανένα λόγο σε δάκρυα. Δείχνει σα να συμβαίνει κάτι παράξενο. Υπάρχουν και άλλοι τρόποι με τους οποίους μπορούν να εμφανιστούν αυτά τα σημάδια. Μπορεί το πρόσωπό μας να αλλάξει χρώμα, ή μπορεί να φαινόμαστε σα να έχουμε υψηλό πυρετό, ή μπορεί να αισθανόμαστε ότι δεν υπάρχει ψυχή στο σώμα μας. Όλα αυτά συμβαίνουν γιατί η πράνα, η φυσική μας ενέργεια είναι τώρα χαλαρωμένη. Μέχρι τώρα τη φορτώναμε, ποτέ δεν την είχαμε αφήσει να ηρεμήσει. Τη στιγμή λοιπόν αυτή που ηρεμούμε, μπορούν να εμφανισθούν αυτά τα σημάδια. Εκτός όμως από αυτά τα εξωτερικά σημάδια υπάρχουν και τα εσωτερικά σημάδια.\nΈνα εσωτερικό σημάδι δίνεται με το παράδειγμα της χελώνας που βρίσκεται μέσα σε ένα βάζο. Όταν μια χελώνα βρεθεί σε ένα τέτοιο περιορισμένο χώρο και αντιληφθεί ότι δεν μπορεί να κάνει τίποτα, ηρεμεί. Αυτό σημαίνει ότι το σώμα, ο λόγος και το πνεύμα μας δεν αισθάνονται καμιά απολύτως ανάγκη για κίνηση ή διέγερση. Υπάρχει κι ένα άλλο παράδειγμα. Λέγεται ότι ο ασκητής είναι σαν ένα πουλάκι στον άνεμο. Ένα πουλάκι πάνω σε ένα μικρό κλαρί διατηρεί τη θέση του χωρίς καμιά ανησυχία, παρ' όλο που μπορεί να υπάρχουν γύρω του όλα τα είδη της κίνησης, πρώτα απ' όλα ο άνεμος, μαζί με το γεγονός ότι το πουλάκι μπορεί να τρέμει. Έτσι στην κατάσταση της Σί-νε στην οποία βρισκόμαστε, είμαστε σε ηρεμία, παρ' όλο που όλα γύρω μας βρίσκονται σε κίνηση. Υπάρχει ένα ακόμα παράδειγμα. Ο ασκητής είναι σα μια μέλισσα πάνω σε ένα λουλούδι, είναι δηλαδή σαν το πνεύμα μας να εξαρτάται πλήρως από το σημείο στο οποίο συγκεντρωνόμαστε. Υπάρχουν πολλά άλλα τέτοια παραδείγματα, αλλά εκείνο που έχει σημασία είναι να αισθανθούμε ότι μπορούμε να συνεχίσουμε σε αυτή την κατάσταση της Σί-νε, χωρίς να επηρεαζόμαστε ή να ενοχλούμαστε από αυτά που συμβαίνουν γύρω μας. Όλη αυτή η κίνηση δεν μπορεί να διακόψει τη συγκέντρωσή μας.\nΗ Σί-νε (Zhi-gnas) είναι πάντως ένας πολύ γενικός όρος. Σί (Zhi) στα Θιβετανικά σημαίνει ηρεμία και νε (gnas) το να είσαι ή να βρεθείς σε κάτι. Έτσι Σί-νε (Zhi-gnas) σημαίνει να είσαι σε ηρεμία, το να βρεθείς σε μια κατάσταση ηρεμίας. Συνήθως όμως έρχονται πάντα σκέψεις στο νου μας. Κάποια στιγμή μια σκέψη εμφανίζεται και μετά αυτή εξαφανίζεται. Η κατάσταση από τη στιγμή που εξαφανίζεται μέχρι να εμφανισθεί η επόμενη σκέψη ονομάζεται Σί-νε. Μερικές φορές αυτή η κατάσταση της απουσίας σκέψης διαρκεί πολύ χρόνο και ονομάζεται Νέ-πα (gnas-pa). Στην αρχή της Σί-νε αυτό που αναζητάμε πάνω από όλα είναι η κατάσταση της Νέ-πα. Αλλά πρέπει να καταλάβουμε ότι αυτό είναι μόνον η αρχή. Δε σταματάμε σε αυτό, δε σταματάμε στην Νέ-πα, την ηρεμία του νου, διαφορετικά θα ήμασταν πολύ μακριά από τη διδασκαλία του Τζόγκσεν!!!\nΠρέπει να καταλάβουμε ότι όταν φθάσουμε στην κατάσταση της Νέ-πα είναι πολύ σημαντικό να έχουμε ένα νόημα. Όταν είμαστε χωρίς σκέψεις, ή έχουμε σκέψεις αλλά αυτές δε μας ενοχλούν, αυτό ονομάζεται Σί-νε. Όταν τότε εμφανισθεί μια σκέψη, αυτό ονομάζεται γκιού - πα ('gyu-ba), που σημαίνει κίνηση. Τη στιγμή που εμφανίζεται αυτή η κίνηση της σκέψης, υπάρχει αμέσως η αναγνώρισή της, η παρατήρησή της. Η αναγνώριση ότι υπάρχει αυτή η κίνηση δε σημαίνει ότι την κρίνουμε, αλλά ότι έχουμε απλώς την επίγνωσή της, τη συνείδησή της, αισθανόμαστε την παρουσία της και αυτό ονομάζεται στα Θιβετανικά Ρίγκ-πα. Υπάρχουν έτσι τρία στοιχεία.\nΤο πρώτο είναι η νέ-πα, η απουσία σκέψης, η κατάσταση της ηρεμίας, στην οποία δεν υπάρχει καμιά σκέψη. Μετά εμφανίζεται μια σκέψη και αυτό είναι η γκιού-πα, η κίνηση, και αμέσως μόλις αυτή εμφανισθεί υπάρχει η αναγνώρισή της, η Ρίγκ-πα.\nΌταν υπάρχουν και τα τρία αυτά στοιχεία μαζί, τότε συνεχίζουμε σε αυτή την κατάσταση. Η συνέχεια και με τα τρία αυτά στοιχεία είναι αυτό που ονομάζουμε Σί-νε!\nΜε αυτό τώρα το είδος της Σί-νε, το πιο πολύ που μπορούμε να φτάσουμε είναι να μπορούμε να μείνουμε σε αυτή την κατάσταση για πολύ χρόνο, χωρίς να ενοχλούμαστε από τις σκέψεις μας ή από την κίνηση γύρω μας. Αυτό είναι ο σκοπός μας! Γι' αυτό ασκούμαστε! Όταν έχουμε κάνει αρκετά αυτή την άσκηση, τότε προχωράμε στη Σί-νε χωρίς αντικείμενο.\nΒ) Η ΣΥΓΚΕΝΤΡΩΣΗ ΧΩΡΙΣ ΑΝΤΙΚΕΙΜΕΝΟ\nΌταν αρχίσουμε να έχουμε αρκετά εσωτερικά σημάδια ότι κάνουμε σωστά τη συγκέντρωση με ένα αντικείμενο, τότε μπορούμε να προχωρήσουμε στη συγκέντρωση χωρίς αντικείμενο.\nΗ πρώτη είναι βασικά μια προετοιμασία για τη δεύτερη. Υπάρχουν όμως αρκετοί άνθρωποι που μπορούν να πετύχουν ευκολότερα τη συγκέντρωση χωρίς αντικείμενο. Αυτοί δε χρειάζεται να κάνουν την πρώτη άσκηση, μπορούν να αρχίσουν κατευθείαν με τη δεύτερη. Αν όμως στη συγκέντρωση χωρίς αντικείμενο αρχίζουμε να έχουμε δυσκολίες, ας πούμε μετά από τρία λεπτά, και αυτό επαναλαμβάνεται συνέχεια, τότε πρέπει να κάνουμε πολλές φορές τη συγκέντρωση με ένα αντικείμενο. Αν, αντίθετα, στην αρχή της συγκέντρωσης χωρίς αντικείμενο ενοχλούμαστε από σκέψεις, αλλά καθώς προχωράμε μας είναι ευκολότερο να παραμένουμε στην κατάσταση της ηρεμίας, τότε μπορούμε να προχωρήσουμε κατευθείαν με αυτή την άσκηση, χωρίς να περάσουμε από την πρώτη.\nΠρώτα απ' όλα βρίσκουμε ένα μέρος έξω από το σπίτι μας, στο ύπαιθρο. Το ιδανικό θα ήταν ένα βουνό. Μπορούμε όμως να είμαστε και σε μια πεδιάδα, ή οπουδήποτε αλλού έξω από το σπίτι μας. Μπορούμε επίσης να καθίσουμε σ' ένα πεζούλι, ή στην κορυφή μιας στέγης. Σε οποιαδήποτε περίπτωση κατευθύνουμε τη ματιά μας προς το διάστημα, τον ουρανό. Στην αρχή πρέπει να ελέγξουμε τη στάση μας, όπως και στην περίπτωση της συγκέντρωσης με ένα αντικείμενο. Καθόμαστε λοιπόν σε μια βολική στάση και χαλαρώνουμε για να βοηθήσουμε και το νου μας να χαλαρώσει από την ένταση που μπορεί να έχει.\nΜετά είναι πολύ σημαντικός ο τρόπος που κοιτάμε με τα μάτια μας. Εδώ δε συγκεντρωνόμαστε σε ένα αντικείμενο. Τα μάτια μας είναι τελείως ανοιχτά και ατενίζουν το διάστημα και τον ουρανό. Δεν κοιτάμε σ' ένα συγκεκριμένο σημείο. Στη συγκέντρωση με ένα αντικείμενο δώσαμε το παράδειγμα της μέλισσας που κάθεται πάνω σ' ένα λουλούδι, που σημαίνει ότι η παρουσία και η προσοχή μας βρισκόταν τότε εκεί ακριβώς που συγκεντρωνόταν η ματιά μας. Στη συγκέντρωση όμως χωρίς αντικείμενο ο νους μας δεν έχει κανένα στήριγμα, κανένα δεκανίκι. Δεν υπάρχει τίποτα ιδιαίτερο να διατηρήσει. Αυτό σημαίνει ότι δεν σταθεροποιείται σε κανένα μέρος. Στη διδασκαλία του Τζόγκσεν λέγεται ότι τα μάτια είναι η πόρτα της σοφίας. Όταν λοιπόν διαλογιζόμαστε τα έχουμε ανοιχτά. Όταν οραματιζόμαστε κάτι κλείνουμε συνήθως τα μάτια μας, γιατί είναι πολύ πιο εύκολο να οραματισθούμε κάτι με αυτό τον τρόπο. Τα διάφορα αντικείμενα γύρω μας εμποδίζουν διαφορετικά τον οραματισμό μας. Στην άσκηση όμως του Τζόγκσεν δεν υπάρχει τίποτα το ιδιαίτερο να δημιουργήσουμε, να σκεφθούμε, ή να οραματισθούμε. Δεν εγκαταλείπουμε τα πράγματα γύρω μας, γιατί όπως λέγεται αυτά είναι το στολίδι της κατάστασής μας. Γι’ αυτό τον λόγο τα μάτια μας είναι πάντα ανοιχτά.\nΌταν συγκεντρωνόμαστε στο χώρο, στο διάστημα, δεν πρέπει να κοιτάμε κατευθείαν στο φως. Έτσι όταν κάνουμε αυτή την άσκηση το πρωί με την ανατολή του ηλίου, κοιτάμε προς τη δύση και το αντίθετο κάνουμε το απόγευμα. Αποφεύγουμε πάντως να κάνουμε την άσκηση το μεσημέρι, όχι μόνο λόγω του έντονου τότε φωτός, αλλά και της σωματικής μας κατάστασης εκείνη την ώρα. Είναι μια στιγμή σχετικής υπνηλίας. Ένα από τα βασικά πράγματα που μας ενδιαφέρουν τώρα είναι η κατάσταση του νου μας. Εδώ ο νους μας πρέπει να είναι γυμνός, ελεύθερος από κάθε ιδέα υποκειμένου και αντικειμένου. Σε αυτή την περίπτωση μιλάμε επίσης για τη φρεσκάδα του νου. Ο φρέσκος νους δε διέπεται από το καλό και το κακό ή από οποιεσδήποτε κρίσεις πάνω σε αυτά. Αυτό σημαίνει ότι δεν εξαρτιόμαστε από τίποτα και αφήνουμε τα πράγματα έτσι όπως είναι. Αυτό όμως δε σημαίνει ότι διασπόμαστε, αντίθετα έχουμε μια συνεχή παρουσία και εγρήγορση. Στη συγκέντρωση με ένα αντικείμενο, το αντικείμενο χρησιμεύει στο να διατηρήσει το νου μας προσηλωμένο εκεί, για να μη διασπόμαστε. Τώρα ακόμα και χωρίς αντικείμενο διατηρούμε την εγρήγορσή μας.\nΌταν συνεχίζουμε με αυτό τον τρόπο, το κάνουμε χωρίς να ασφυκτιούμε ή να εξαναγκάζουμε τον εαυτό μας, ξεκινώντας στην αρχή με σύντομες περιόδους.\nΣτην αρχή η Σί-νε μας είναι μια τεχνητή Σί-νε, με την έννοια ότι εμείς την προκαλούμε με τη προσπάθειά μας. Σε αυτή την περίπτωση όταν χαλαρώσουμε το πνεύμα μας, βρισκόμαστε σε μια κατάσταση ηρεμίας, αλλά όταν κινήσουμε λίγο το σώμα μας, μπορεί να χάσουμε αυτή την ηρεμία. Ή τη στιγμή που βρισκόμαστε σε αυτή τη Σί-νε, κάποιος κοντά μας κάνει ένα φοβερό θόρυβο και χάνουμε αμέσως την ηρεμία μας. Αυτό σημαίνει ότι η Σί-νε μας είναι τεχνητή, φτιαχτή. Στην αρχή λοιπόν έχουμε αυτού του είδους τη Σί-νε. Αυτό όμως δεν είναι κακό, αλλά η βάση πάνω στην οποία θα προχωρήσουμε. Μετά η Σί-νε μας βελτιώνεται και κάποια στιγμή μπορούμε να μένουμε σε αυτή την κατάσταση μία ή ακόμα δύο ώρες, χωρίς να ενοχλούμαστε από οτιδήποτε συμβαίνει γύρω μας. Αυτό ονομάζεται φυσική Σί-νε.\nΜε αυτό τον τρόπο βρισκόμαστε σε μια κατάσταση ηρεμίας ακόμα και όταν υπάρχουν πολλές σκέψεις ή κινήσεις γύρω μας. Η κατάστασή μας είναι σαν την ήρεμη θάλασσα. Η ήρεμη τώρα θάλασσα έχει δυο σημασίες: Η μία είναι ότι αυτή είναι καθαρή και διαυγής κι επομένως οτιδήποτε υπάρχει μέσα της εκδηλώνεται καθαρά και είναι τελείως ορατό. Η άλλη σημασία της σχετίζεται με την παράστασή της σαν ένα καθρέφτη. Αυτό σημαίνει ότι οι αντανακλάσεις των βουνών, τ' ουρανού, του ήλιου, των άστρων, ή οποιουδήποτε πράγματος είναι μπροστά της, εμφανίζονται καθαρά μέσα της.\nΜπορούμε να βελτιώσουμε ακόμα περισσότερο τη Σί-νε μας και να την κάνουμε να γίνεται αυτόματα, χωρίς καμιά προσπάθεια, ή άσκηση από μέρους μας. Αυτή η κατάσταση εμφανίζεται κάπως πιο αυθόρμητα και ονομάζεται τελική, σταθεροποιημένη Σί-νε. Αυτές οι καταστάσεις της Σί-νε αποτελούν τη βάση του διαλογισμού σε όλες τις Βουδιστικές διδασκαλίες. Όταν είμαστε σε αυτή την κατάσταση, μπορούμε να προχωρήσουμε μετά στην άσκηση του Τζόγκσεν.\nΌταν μιλάμε γενικά για τη Σί-νε, την κατάσταση της ηρεμίας, υπάρχει κι ένα άλλο όνομα που συνήθως αναφέρεται και αυτό είναι η Λάμ-τονγκ. Στη διδασκαλία του Τζόγκσεν η Λάμ-τονγκ είναι η παρουσία του νου, η συνειδητότητα, η γνώση της κατάστασής μας.\nΗ ΥΠΝΩΤΙΚΗ ΣΙ-ΝΕ\nΑν τώρα κάποιος μείνει στη Σί-νε για την οποία μιλήσαμε και συνεχίσει σε αυτή την κατάσταση, θα πέσει σε ένα είδος υπνωτικής Σί-νε. Οι Βουδιστικές σχολές μιλάνε για το nyan-thos 'gog-pa, το μπλοκάρισμα του Nyan-thos, ότι μπορεί να μείνει κάποιος δηλαδή μπλοκαρισμένος εκεί για εκατοντάδες χρόνια, συνεχίζοντας στην κατάσταση του διαλογισμού. Συνήθως λέγεται ότι αυτός αφυπνίζεται τελικά από έναν Μποδισάτβα. Αυτή η κατάσταση είναι μια υπνωτική Σί-νε. Δεν μπορούμε να πούμε ότι είναι κακή, γιατί είναι σαν μια παύση και δεν συσσωρεύει κανείς σε αυτήν κάρμα. Δεν προχωρά όμως και προς την πραγμάτωση. Μένει κολλημένος σε μια κατάσταση μικρής διαύγειας. Υπάρχει και κάτι χειρότερο. Είναι κάποιος στην κατάσταση της Σί-νε με παρούσες τις αισθήσεις του. Ακόμα και αν είναι νυσταγμένος βρίσκεται σε μια ευνοϊκή κατάσταση της Σί-νε. Και αυτή όμως είναι μια υπνωτική Σί-νε, με την έννοια ότι αυτός δεν προοδεύει. Είναι σα να μη φτάνεις ποτέ στο σκοπό σου, γιατί σταμάτησες κάπου στο δρόμο σου και κόλλησες εκεί. Δεν είναι πολύ σοβαρό, αλλά μπορεί να γίνει αρκετά σοβαρό, αν για παράδειγμα μπλοκάρει κάποιος τις σκέψεις του, που είναι τελείως αρνητικό. Όποιος μπλοκάρει και αρνείται όλες τις σκέψεις του, αναζητώντας με αυτό τον τρόπο τη Σουνιάτα, την κενότητα, ή αυτός που κάνει ένα είδος υπνωτικής Σί-νε, χωρίς την παρουσία των αισθήσεών του, μπορεί να γίνει η αιτία για να ξαναγεννηθεί σαν ένα ον χωρίς μορφή.\nΌταν ασκούμαστε λοιπόν στη Σί-νε, πρέπει να φτάσουμε σε μια ξύπνια, πολύ αφυπνισμένη Σί-νε. Δε χρειάζεται όμως να ανησυχούμε Γι’ αυτό από την αρχή, γιατί θα εμποδίσουμε με αυτό τον τρόπο την άσκησή μας. Πρώτα απ' όλα κάνουμε συγκέντρωση με ένα αντικείμενο και μετά συγκέντρωση χωρίς αντικείμενο. Ύστερα βρισκόμαστε σε μια κατάσταση σα μια ήρεμη θάλασσα, όπου δεν ενοχλούμαστε από διάφορες σκέψεις, ή από πράγματα που συμβαίνουν γύρω μας. Όταν φθάσουμε σε αυτό το είδος της Σί-νε, τότε είναι καιρός να σκεφτούμε το γεγονός ότι αυτή δεν πρέπει να είναι μια νωθρή, αλλά μια πολύ ξύπνια Σί-νε. Αλλά δεν αρκεί να το σκεφτούμε απλώς αυτό. Μπορούμε να κάνουμε μια άσκηση που λέγεται «Ένωση της Σί-νε με τη Λάμ-τονγκ».\nΗ ΑΣΚΗΣΗ ΤΗΣ ΕΝΩΣΗΣ ΤΗΣ ΣΙ-ΝΕ ΜΕ ΤΗ ΛΑΜ-ΤΟΤΝΓΚ\nΠρέπει να ασκηθούμε σε ένα ανοιχτό μέρος όπου να μπορούμε να δούμε τον ουρανό και το διάστημα. Το ιδανικότερο είναι στη διάρκεια ενός αίθριου ουρανού. Όχι το μεσημέρι, για να μην ενοχληθούμε από το φως. Σε αυτή την περίπτωση κοιτάμε με εγρήγορση το χώρο, το κενό διάστημα με ανοιχτά τα μάτια μας. Αυτό ονομάζεται Ar-gad, που σημαίνει ότι δεν υπάρχει ένα ακριβές σημείο στο οποίο κοιτάμε, κοιτάμε απλά το κενό διάστημα. Το πρώτο πράγμα που μπορεί να μας έλθει είναι μια αίσθηση κενότητας, αλλά δεν πρέπει να αφεθούμε σε αυτή την αίσθηση, πρέπει να προχωρήσουμε παραπέρα. Όταν βρεθούμε σε αυτό το κενό διάστημα είναι σαν ο νους μας και η κατάστασή μας να έχουν μπει μέσα του. Σαν να μην υπάρχει διάκριση, δυο πράγματα εγώ ή η κατάστασή μου και ο κενός χώρος, αλλά ένα μόνο πράγμα. Βρίσκουμε έτσι ενωμένες την κατάσταση του χώρου και την κατάσταση του νου μας, τη συνείδησή μας. Όταν έχουμε μια πραγματική αίσθηση αυτής της ενότητας συνεχίζουμε σε αυτή την κατάσταση και οτιδήποτε συμβαίνει γύρω μας εκδηλώνεται αυτόματα σαν η ενέργειά μας. Δεν είναι ότι πρέπει να σκεφτούμε ότι είναι η ενέργειά μας, αλλά απλά έτσι τη νοιώθουμε, έτσι αυτή εκδηλώνεται αυτόματα. Με αυτό τον τρόπο αναπτύσσουμε μεγάλη διαύγεια και δεν βυθιζόμαστε σε μια υπνωτική Σί-νε.\nΠΡΟΧΩΡΩΝΤΑΣ ΤΗ ΣΙ-ΝΕ ΑΚΟΜΑ ΜΑΚΡΥΤΕΡΑ\nΑν μερικές φορές φαίνεται να υπάρχει μια αίσθηση πολύ μεγάλης κενότητας, δεν πρέπει να μείνουμε αδιάφοροι. Κανονικά ένας ασκητής της Σί-νε δεν ενδιαφέρεται γι’ αυτά που συμβαίνουν γύρω του, απλώς τα παρατηρεί. Είναι στην κατάσταση της ηρεμίας του νου, τίποτα δεν τον ενοχλεί, οτιδήποτε συμβαίνει, ας συμβεί, δεν τον απασχολεί, αυτός συνεχίζει απλώς στην κατάσταση της ηρεμίας. Αυτό είναι κανονικά το χαρακτηριστικό της Σί-νε.\nΤώρα όμως θα πρέπει να βρεθούμε σε μια άλλη κατάσταση. Αντί να παρατηρούμε την κίνηση, είμαστε το ίδιο με αυτό που κινείται. Είμαστε το ίδιο με αυτό που προβάλλει ο νους μας. Έστω για παράδειγμα ότι είμαστε στο κέντρο μιας λίμνης, που παριστάνει την κατάσταση της ηρεμίας μας. Ας πούμε ότι πάνω από αυτή τη λίμνη υπάρχουν πολλά πουλιά, μερικά από τα οποία πετάνε και μερικά άλλα κατεβαίνουν πάνω στην επιφάνεια της λίμνης. Υπάρχουν επίσης και ψάρια. Μερικά ψάρια πηδούν πάνω από το νερό και άλλα κολυμπούν από κάτω. Όλη αυτή η κίνηση συμβαίνει γύρω μας. Αυτό μπορεί να παραβληθεί με τις σκέψεις μας.\nΤώρα βρισκόμαστε σε αυτή την κατάσταση της ηρεμίας σα να ήμαστε στο κέντρο αυτής της λίμνης ή θάλασσας, μόνο που είμαστε συνειδητοί, παρατηρούμε όλα αυτά που συμβαίνουν, έχουμε την επίγνωσή τους, αλλά δε μας αγγίζουν. Είμαστε συνεχώς σταθεροί στην κατάστασή μας. Αυτό είναι που εννοούμε γενικά με τη Σί-νε. Αλλά αυτό για το οποίο μιλάμε τώρα είναι μια κατάσταση στην οποία βρισκόμαστε όχι απλώς στο κέντρο της λίμνης, απ' όπου παρατηρούμε όλα όσα συμβαίνουν γύρω μας, αλλά είμαστε το ίδιο με όλα αυτά κι έχουμε την πλήρη επίγνωσή τους. Είμαστε η λίμνη. Κι έχουμε μια πλήρη αίσθηση, μια πλήρη παρουσία όλων αυτών των πραγμάτων. Όταν εμφανίζεται μια σκέψη, εκείνο που συμβαίνει δεν είναι ότι είμαστε σε μια κατάσταση ηρεμίας κι έχουμε την επίγνωση αυτής της σκέψης μέσω της παρατήρησης, αλλά βρισκόμαστε επίσης και στην εμφάνιση αυτής της σκέψης. Υπάρχει μια φράση του Κάραμπ Ντόρτζε, του πρώτου δασκάλου του Τζόγκσεν, που λέει ότι όταν εμφανίζεται η σκέψη, ο ασκητής βρίσκεται σε αυτό που εμφανίζεται. Αν αυτή η σκέψη ελευθερωθεί, τότε αυτός βρίσκεται στην κατάσταση αυτού που ελευθερώνεται τότε. Δεν υπάρχει διαφορά ανάμεσα στην κατάσταση της ηρεμίας, τη Σί-νε και την κατάσταση της εμφάνισης μιας σκέψης, που ονομάζεται συνήθως γκιού-πα, κίνηση. Το ότι δεν υπάρχει διαφορά δεν είναι μια ιδέα, αλλά ένα γεγονός της εμπειρίας μας, κάτι που οι ίδιοι ανακαλύπτουμε.\nΟΤΑΝ ΔΕΝ ΕΡΧΟΝΤΑΙ ΠΟΛΛΑ ΝΥΑΜΣ\nΔεν πρέπει να νομίζουμε ότι η Σί-νε είναι μόνο μια κατάσταση στην οποία απουσιάζουν οι σκέψεις, αλλά πρέπει να τη θεωρούμε καλύτερα σα μια κατάσταση στην οποία ακόμα και όταν εμφανίζονται πολλές σκέψεις, αυτές δεν μπορούν να μας ενοχλήσουν. Αν συνεχίζουμε όμως σε αυτή την κατάσταση για όλη μας τη ζωή εκείνο που θα φτάσουμε θα είναι η υπνωτική Σί-νε. Σε αυτή την περίπτωση μπορεί να κάνουμε για χρόνια διαλογισμό και παρ' όλα αυτά να μην προοδεύουμε, ούτε να έχουμε την εμπειρία πολλών νυάμς.\nΤα νυάμς είναι τα αποτελέσματα της άσκησης. Υπάρχουν νυάμς της αίσθησης όπως το να βρεθούμε ξαφνικά πολύ ευτυχισμένοι, ή το αντίθετο, πολύ λυπημένοι. Υπάρχουν επίσης νυάμς της όρασης. Μπορεί π.χ. ενώ βρισκόμαστε στην κατάσταση της Σί-νε να δούμε ξαφνικά τα πάντα γύρω μας να γεμίζουν φως και να εμφανίζεται ένα μεγάλο ουράνιο τόξο. Μπορεί να νομίζουμε ότι φανταζόμαστε αυτά τα πράγματα, αλλά για τον ασκητή αυτά είναι πραγματικά. Αν έχουμε ασκηθεί στη Σί-νε για πολύ καιρό και δεν έχουμε την εμπειρία των νυάμς, αυτό συμβαίνει γιατί η Σί-νε μας είναι μια υπνωτική Σί-νε. Σε αυτή την περίπτωση είναι σημαντικό να μετακινηθούμε σε μια αφυπνισμένη Σί-νε.\nΑφυπνισμένη Σί-νε σημαίνει ότι ο ασκητής είναι η κατάστασή του, αυτός βρίσκει τον εαυτό του παντού, οπουδήποτε υπάρχει κίνηση. Αυτό είναι διαφορετικό από τον ασκητή που παρατηρεί από μια θέση όλα όσα συμβαίνουν γύρω του. Σε αυτή την περίπτωση πρέπει να κάνουμε την άσκηση της ένωσης της Σί-νε με τη Λάμ-τονγκ, το κοίταγμα στον ανοιχτό ουρανό, στο διάστημα και το διάστημα και η κατάστασή μας να ενοποιηθούν. Πρέπει επίσης να συνεχίσουμε με αυτή την αίσθηση της ενότητας. Όταν εμφανιστούν σκέψεις, δεν πρέπει απλώς να τις παρατηρούμε, αλλά να βρεθούμε στην ίδια την κατάστασή τους, καθώς αυτές κινούνται. Είμαστε σε μια κατάσταση ηρεμίας. Εκείνη τη στιγμή βλέπουμε ένα πουλί να έρχεται στο παράθυρο κι έχουμε αυτή τη σκέψη στο νου μας. Δεν είναι ότι είμαστε σε μια κατάσταση ηρεμίας και παρατηρούμε την εμφάνιση αυτής της σκέψης, αλλά είμαστε στην κατάσταση αυτής της ίδιας της σκέψης.\nΗ ΡΙΓΚ-ΠΑ, Η ΚΑΤΑΣΤΑΣΗ ΤΗΣ ΕΓΡΗΓΟΡΣΗΣ ΚΑΙ ΠΑΡΟΥΣΙΑΣ\nΗ Ρίγκ-πα είναι το αντίθετο της μα-ρίγκ-πα, που σημαίνει άγνοια. Γενικά θεωρείται ότι η βάση του δυαδισμού και της μετενσάρκωσης είναι η άγνοια. Όταν έχουμε την επίγνωση αυτής της κατάστασης, αυτό ονομάζεται ρίγκ-πα, γνώση. Η Ρίγκ-πα μοιάζει με την εμφάνιση του ήλιου στον ουρανό, ο οποίος χωρίς να εξαρτάται από τίποτα λάμπει με όλες τις ιδιότητές του.\nΌταν φτάνουμε με τη Σί-νε σε μια κατάσταση ηρεμίας, η Ρίγκ-πα (ως την αναγνώριση) είναι η παρουσία του νου μας που έχει την επίγνωση αυτής της ηρεμίας. Από την άλλη μεριά όταν βρεθούμε με τη Σί-νε στην κατάσταση της απουσίας των σκέψεων, η Ρίγκ-πα είναι αυτό που παρατηρεί, που έχει επίγνωση ότι δεν υπάρχουν σκέψεις. Έτσι η Ρίγκ-πα είναι αυτό που είναι παρόν την κάθε στιγμή και έχει επίγνωση της αντίστοιχης κατάστασης ηρεμίας, κίνησης, ή ενότητας, η αγνή και γυμνή παρατήρηση, η καθαρή παρουσία του πνεύματός μας εκείνη ακριβώς τη στιγμή. Σε αυτή βασικά την κατάσταση πρέπει να φτάσουμε και όχι τόσο στην κατάσταση της ηρεμίας ή της διαύγειας!\nΗ ΔΙΑΛΥΣΗ ΤΗΣ ΣΙ-ΝΕ\nΌταν κάνουμε την άσκηση της Σί-νε με τη νάμκα-άρταντ (nam-mkha' Ar-gtad), ενοποιούμε τη Λάμ-τονγκ, την παρουσία του νου, με τη Σί-νε, την κατάσταση της ηρεμίας, ή αλλιώς τη συνείδησή μας με το ανοιχτό διάστημα. Όταν παραμένουμε στην ενοποιημένη αυτή κατάσταση, αυτό ονομάζεται Διαλογισμός ή επίσης Στοχασμός και αρχίζουμε έτσι να μπαίνουμε στην άσκηση του Τζόγκσεν. Όσα έχουμε πει μέχρι τώρα για τη Σί-νε είναι μια γενική άσκηση για όλες τις σχολές του Βουδισμού. Τα επόμενα όμως ανήκουν αποκλειστικά στο Ντζόγκσεν:\nΑν παρατηρήσουμε τώρα προσεκτικά φαίνεται σα να υπάρχει κάτι ακόμα να κάνουμε. Για παράδειγμα τη μια στιγμή παραμένουμε στην κατάσταση της Σί-νε και την άλλη δεν παραμένουμε. Είναι σα να υπάρχει μια διαχωριστική γραμμή.\nΑπό τη μια μεριά πρέπει να διαλογιστούμε και από την άλλη να τελειώσουμε το διαλογισμό μας, ακόμα και αν ήμασταν συνέχεια μέχρι τώρα στην κατάσταση της ηρεμίας. Πρέπει να διαλύσουμε αυτή τη διαχωριστική γραμμή, αυτό το κάτι που τελειώνει εδώ και αρχίζει εκεί. Το να πρέπει να διαλογιστούμε ή το να είμαστε σε διαλογισμό, διαλύεται στο ότι δεν υπάρχει τίποτα να διαλογιστούμε. Αυτό δεν είναι μια διανοητική ιδέα, ή σκέψη.\nΌταν είμαστε σε διαλογισμό κι αισθανόμαστε ότι είμαστε σε διαλογισμό, στρέφουμε μετά την προσοχή μας προς αυτόν που διαλογίζεται. Όταν κάνουμε αυτή τη στροφή, τότε υπάρχει ένας άλλος τρόπος για να είμαστε παρόντες. Αυτός είναι η διάλυση, ο μη διαλογισμός. Δεν αρκεί όμως να διαλύσουμε το διαλογισμό, πρέπει να συνεχίσουμε μετά σε αυτή την κατάσταση.\nΜε τη διάλυση της Σί-νε μπαίνουμε στην άσκηση του Τζόγκσεν. Αυτό που κάνουμε τώρα είναι να συνεχίζουμε σε αυτή τη διαλυμένη κατάσταση. Μόλις τώρα σκεπτόμαστε ότι είμαστε στην κατάσταση της Σί-νε, δηλαδή σε διαλογισμό και αυτή τη στιγμή παρατηρούμε ή αισθανόμαστε αυτόν που διαλογίζεται. Όταν έχουμε την αίσθηση αυτής της παρουσίας, αν το παρατηρήσουμε αυτό καλά και προσεκτικά, τότε είναι κάτι πολύ διαφορετικό από κει που ήμασταν πριν μια στιγμή όταν διαλογιζόμασταν. Και τώρα συνεχίζουμε σε αυτή την κατάσταση.\nΠρέπει να προσπαθήσουμε να καταλάβουμε τη διαφορά μεταξύ της διαλυμένης Σί-νε και του να παραμένουμε απλώς στην κατάσταση της Σί-νε. Μπορεί να μην είναι τόσο εύκολο να εξηγηθεί με λόγια, αλλά λίγο-πολύ παίρνουμε μια ιδέα και με την άσκηση θα καταλάβουμε πως ακριβώς γίνεται και τι συμβαίνει. Στην αρχή πρέπει να δώσουμε μεγάλη σημασία στη διάλυση της Σί-νε, αλλά μετά από λίγο χρόνο δε θα μας ενδιαφέρει. Αυτή η στροφή, αυτός ο τρόπος του να είμαστε παρόντες και εγρηγορότες, συμβαίνει μετά σχεδόν αυτόματα.\nΤώρα πρέπει να προσπαθήσουμε να συνεχίσουμε με αυτό τον τρόπο όσο πιο πολύ μπορούμε. Όταν αυτή η κατάσταση μας γίνει αρκετά οικεία, θα πρέπει να προσπαθήσουμε να την αναμίξουμε με την καθημερινή μας δραστηριότητα. Μετά λοιπόν από τη διαλυμένη Σί-νε έρχεται η αίσθηση της παρουσίας της διαλυμένης Σί-νε, η οποία πρέπει να αναμιχθεί με δραστηριότητα. Η απλή Σί-νε, σαν αυτή που φθάνουμε με τη συγκέντρωση σε ένα αντικείμενο, ή εκείνη η Σί-νε που είναι σα μια ήρεμη θάλασσα, δεν μπορεί να αναμιχθεί με δραστηριότητα. Χρειάζεται να διαλύσουμε πρώτα τη Σί-νε μας.\nΤώρα το να αναμίξουμε αυτή την κατάσταση με τις δραστηριότητές μας σημαίνει πρώτα απ' όλα ότι πρέπει να ξέρουμε τι δραστηριότητες υπάρχουν. Έτσι στην αρχή πρέπει να αναγνωρίσουμε ότι έχουμε το σώμα μας, το λόγο και το πνεύμα μας. Όλα όσα κάνουμε, όλες οι δραστηριότητές μας, σχετίζονται με τα τρία αυτά στοιχεία. Οι δραστηριότητες τώρα μπορούν γενικά να χαρακτηριστούν σα θετικές, αρνητικές, ή ουδέτερες.\nΣτην αρχή πρέπει να περιοριστούμε σε θετικές μόνο δραστηριότητες. Η δραστηριότητα τώρα του σώματός μας είναι η κίνηση. Μέχρι τώρα ό,τι κάναμε με τη Σί-νε μας ήταν να καθόμαστε ήσυχα. Τώρα το να μπούμε σε δραστηριότητα σημαίνει ν' αρχίσουμε να κινούμαστε και αυτό είναι αδύνατον, αν δε διαλυθεί προηγουμένως η Σί-νε. Όταν τώρα διαλύσουμε τη Σί-νε, μπορούμε να αρχίσουμε να κάνουμε διάφορες μικρές κινήσεις.\nΓια παράδειγμα μέχρι τώρα καθόμασταν ακίνητοι, αλλά μπορούμε τώρα ν' αρχίσουμε να γυρίζουμε, ν' αλλάξουμε την κατεύθυνση της ματιάς μας και να κοιτάξουμε όχι μόνο ένα αντικείμενο, αλλά όλα τα αντικείμενα. Μπορούμε π.χ. να σηκωθούμε, μπορούμε να μάθουμε να περπατάμε, μπορούμε να μάθουμε σχετικά σύντομα να κάνουμε το κάθε τι και όλες τις θεωρούμενες καλές δραστηριότητες.\nΜετά σιγά - σιγά μπορούμε να αρχίσουμε να μαθαίνουμε όλες τις ουδέτερες δραστηριότητες ενώ είμαστε σε αυτή την κατάσταση και να κάνουμε όλα όσα συνήθως κάνουμε τότε. Στην αρχή δεν είναι εύκολο να το κάνουμε, αλλά δεν είναι και τόσο δύσκολο. Το μόνο που χρειάζεται είναι λίγη θέληση. Αλλά πρώτα απ' όλα πρέπει να ασκηθούμε αρκετά, που σημαίνει να κάνουμε αρκετή Σί-νε, τόσο με αντικείμενο όσο και χωρίς αντικείμενο, μέχρις ότου φτάσουμε σε αυτή τη διαλυμένη Σί-νε. Αν ασκούμαστε σωστά, τότε μπορεί να φτάσουμε στη διαλυμένη Σί-νε σε τρεις βδομάδες. Αν όμως είμαστε διασπασμένοι, δεν έχουμε καταλάβει, ή δεν κάνουμε αυτό που πρέπει, τότε μπορεί να περάσουν χρόνια χωρίς να επιτύχουμε τίποτα. Πρώτα απ' όλα πρέπει να καταλάβουμε καλά τι είναι αυτό που πρέπει να κάνουμε και μετά ότι πρέπει να το κάνουμε με σοβαρότητα. Σε αυτή την περίπτωση δεν απαιτεί πολύ χρόνο. Αν δείξουμε λίγη θέληση θα βελτιωνόμαστε κάθε μέρα.\nΗ ζωή μας είναι διαρκώς σε κίνηση. Τον περισσότερο τώρα χρόνο που κινούμαστε είμαστε διασπασμένοι. Αλλά όταν έχουμε κυριαρχήσει αυτή τη διαλυμένη Σί-νε, τότε μπορούμε να χρησιμοποιήσουμε τις στιγμές που δεν είμαστε διασπασμένοι για να ασκηθούμε στην καθημερινή μας ζωή. Έχουμε πει ότι πρέπει να σηκωθούμε, να κινηθούμε και ότι έχουμε όχι μόνο δραστηριότητες του σώματος αλλά και του λόγου μας. Ό,τι λέμε με τη φωνή μας πρέπει να μπει επίσης σε άσκηση. Ακόμα πιο πολύπλοκο είναι το πνεύμα μας. Όταν όμως κυριαρχήσουμε αρκετά αυτή τη διαλυμένη Σί-νε, θα μπορούμε να κυριαρχήσουμε και τις σκέψεις μας. Με αυτό τον τρόπο μπορεί να μπει σε άσκηση ολόκληρη η καθημερινή μας δραστηριότητα.\nΌταν μπορούμε να είμαστε σε αυτή την κατάσταση, τότε πρέπει να είμαστε πάντα σε εγρήγορση και παρόντες. Δεν πρέπει όμως να συγχέουμε τη συνειδητότητά μας με την κατάσταση της διαλυμένης Σί-νε. Είναι δυο ξεχωριστά πράγματα. Όταν μιλάμε για συνειδητότητα συνήθως νομίζουμε ότι με τη συνειδητότητα εννοούμε κάποια λογική σκέψη, αλλά η συνειδητότητα δε σημαίνει απλά αυτό. Σημαίνει πάνω απ' όλα γνώση και παρουσία αυτής της γνώσης στην παρούσα στιγμή.\nΌταν μιλάμε λοιπόν για συνειδητότητα, ή λέμε ότι πρέπει κάποιος να προσπαθήσει να έχει εγρήγορση και παρουσία αυτή την ίδια τη στιγμή, πολλοί μπορούν να σκεφτούν ότι είναι το ίδιο με το να βρίσκεσαι στην κατάσταση της διαλυμένης Σί-νε. Δεν είναι όμως το ίδιο, γιατί στη μια περίπτωση είμαστε στην κατάσταση της καθαρότητας και διαύγειας, στην κατάσταση του ίδιου του καθρέφτη, ενώ στην άλλη ότι είμαστε ακόμα ανάμεσα στις αντανακλάσεις.\nΌταν δεν μπορούμε να διαθέσουμε όλο το χρόνο μας στην κατάσταση της διαλυμένης Σί-νε, τότε είναι πολύ σημαντικό να προσπαθήσουμε να έχουμε συνεχή εγρήγορση και παρουσία. Αυτός είναι ο τρόπος για να συνδέσουμε την καθημερινής μας ζωή με την άσκησή μας και να επεκτείνουμε επίσης τη διαλυμένη Σί-νε. Το να προσπαθούμε να είμαστε παρόντες και συνειδητοί σημαίνει απλά να μη διασπόμαστε, να είμαστε πλήρως στη στιγμή! Όλη η ιστορία είναι αυτό!!!


“Υπηρέτρια στην Κόλαση” στο Κέντρο Δημιουργικού Ντοκιμαντέρ Καλαμάτας - ΕΛΕΥΘΕΡΙΑ Online\nΔευτέρα, 17 Φεβρουαρίου 2020 19:02\nΜε το ντοκιμαντέρ “Maid in Hell” (“Υπηρέτρια στην Κόλαση”, 59’ Δανία, 2018) του Søren Klovborg συνεχίζονται απόψε (9 μ.μ.) οι προβολές στο Κέντρο Δημιουργικού Ντοκιμαντέρ Καλαμάτας. Η είσοδος κοστίζει 2 ευρώ.\nΗ ταινία αφορά τη διακίνηση υπηρετριών με κατ' αρχήν σκοπό μια πιο εύπορη ζωή που καταλήγει σ' εφιάλτη. Η γυναίκα σκλάβος, από χώρες χώρες της Ασίας και της Αφρικής, χωρίς προσωπική ζωή, χωρίς διαβατήριο, χωρίς νόμιμα δικαιώματα, καταλήγει μέσω διακινητών σε πλούσιους εργοδότες.\nΟι αυτοκτονίες αθρόες. Ο κυνισμός των διακινητών απέναντι στις γυναίκες που πέφτουν από τα μπαλκόνια για να σωθούν απίστευτος. "Που πάνε;" λέει ένας από αυτούς. "Νομίζουν πως έχει πισίνα από κάτω;".\nΦυλακισμένες στο Σύστημα Kalafa, τα διαβατήριά τους κατάσχονται και ρισκάρουν σκληρές τιμωρίες, ακόμη και φυλάκιση εάν προσπαθήσουν να διαφύγουν. Ακολουθώντας αυτούς που επιβλέπουν αυτό το εμπόριο αλλά και τις ίδιες τις βοηθούς που μιλούν για τις εμπειρίες τους, το "Maid In Hell" δίνει μια καινούρια οπτική μέσα σε αυτή τη μορφή μοντέρνας σκλαβιάς.


«Το 2020 θα ζήσουμε ύφεση περίπου 5% παγκοσμίως και αυτό φαίνεται από όλες τις προβλέψεις που υπάρχουν», σημείωσε ο κ. Σταθόπουλος υπογραμμίζοντας ότι στην Αγγλία η πρόβλεψη είναι ότι θα έχει την χειρότερη ύφεση τα τελευταία 300 χρόνια, ενώ στην Ευρώπη θα φτάσει πάνω από 7%. «Επενδυτές και αγορές έχουν διαγράψει το 2020 σαν χρονιά και κοιτάζουν ήδη στο 2021», πρόσθεσε.\nΩστόσο θετικό στοιχείο για τον ίδιο αποτελεί το γεγονός ότι οι κυβερνήσεις Ευρώπης και Αμερικής έχουν δώσει μεγάλα πακέτα στήριξης που θα αποδειχτούν σωτήρια. Για τον λόγο αυτό, επεσήμανε ο κ. Σταθόπουλος, οι αγορές ξαναγυρίζουν προς τα επάνω και πολλοί πιστεύουν ότι η ανάκαμψη θα είναι γρήγορη και δεν θα υπάρξει πολυετής ύφεση.\nΑναφερόμενος στην Ελλάδα ανέφερε ότι διαθέτει εξαιρετικές επιχειρήσεις και ότι υπάρχει σαφής ένδειξη ότι έχουν γίνει τεράστια βήματα προς τα μπρος. «Το brandname της Ελλάδας στο εξωτερικό έχει γίνει πολύ πιο θετικό και σε αυτό συνέβαλε και η αντιμετώπιση της πανδημίας», συμπλήρωσε.\nΓια «δώρο ζωής για τη χώρα» έκανε λόγο μιλώντας για το πακέτο διάσωσης που ισοδυναμεί περίπου το ¼ του ΑΕΠ της προηγούμενης χρονιάς. «Πρόκειται για μοναδική ευκαιρία που μπορεί να λειτουργήσει σαν καταλύτης για τη μεταμόρφωση της χώρας τα επόμενα χρόνια», τόνισε.\nΜιλώντας για τις επόμενες κινήσεις των επενδυτών, διαπίστωσε ότι περιόδους αστάθειας ψάχνουν κλάδους που έχουν ανθεκτικότητα, αλλά και κλάδους που έχουν διαταραχθεί από την κρίση όπως ο αθλητισμός. «Ο κλάδος των τηλεπικοινωνιών σίγουρα θα έχει μεγάλα πλεονεκτήματα γιατί η ζήτηση αυτών των υπηρεσιών παραμένει υψηλή», είπε.


Bίκυ Κάβουρα: Σοκαριστική εξομολόγηση για την σεξουαλική... - Star.gr\nLIFESTYLE Πέμπτη, 19 Νοεμβρίου 2015, 10:43\nBίκυ Κάβουρα: Σοκαριστική εξομολόγηση για την σεξουαλική παρενόχληση που δέχτηκε πρόσφατα!\nΑπαντά αν είναι το νέο «αμόρε» του πρώην της Καινούργιου και παραδέχεται πως συνάδελφος της έχει «ερεθιστεί» σε σεξουαλική σκηνή\nΓια την σεξουαλική παρενόχληση που δέχτηκε πρόσφατα κατά την διάρκεια επαγγελματικής της δουλειάς, μίλησε η Βίκυ Κάβουρα.\nΗ ηθοποιός δεν έκρυψε την ενόχληση της, λέγοντας:\n«Αυτό είναι το bullying που δεχόμαστε κάποιες γυναίκες. Και βέβαια έχω δεχτεί. Και πολύ πρόσφατα κιόλας! Ήταν πολύ άσχημο, και επειδή είμαι λίγο αγόρι το σταμάτησα για να μην…»\nΌπως εξήγησε, «είχα επιλεγεί για έναν ρόλο και αφού δεν δεχόμουν τα ωραία κομπλιμέντα του κυρίου, δεν πληρωνόμουν κιόλας. Κάποια στιγμή, του είπα ότι πρέπει να πληρωθώ. Δεν μπορώ καθόλου να το συζητάω αυτό. Χαλιέμαι πάρα πολύ! Είδες που λένε ότι κάποιοι ηθοποιοί είναι στριμμένοι; Εγώ δεν πιστεύω τελικά ότι είναι στριμμένοι, αλλά ότι έχουν περάσει πάρα πολλά! Τώρα το καταλαβαίνω».\nΣτη συνέχεια, εξήγησε και τον λόγο που αποχώρησε πρόσφατα από την μουσική κωμωδία «Τριπλοπενιές», σε σκηνοθεσία Μπέσυς Μάλφα:\n«Είναι πολύ πρόσφατο. Δεν θέλω να το συζητήσουμε πολύ. Δεν έχει να κάνει με την Μπέσυ και με κανέναν συνάδελφο. Στεναχωριέμαι γιατί εκτέθηκα προς αυτούς, αλλά υπήρχε πραγματικά σοβαρός λόγος που αποχώρησα».\nΠαράλληλα, απάντησε για ακόμα μια φορά, στα δημοσιεύματα που την ήθελαν το νέο αμόρε του πρώην της Κατερίνας Καινούργιου, Βασίλη Σταθοκωστόπουλου:\n«Τι να πω καλέ, δεν ισχύει τίποτα. Τρελάθηκα όταν το άκουσα! Καμία σχέση!Μικρή πίστευα πως όπου υπάρχει καπνός, υπάρχει και φωτιά. Τελικά αυτό δεν ισχύει. Κοιτούσα τηλεόραση και ξαφνικά άκουσα το όνομα μου. Καμία σχέση…!».\nΠως αντέδρασε; «Στην αρχή τα έβαψα λίγο μαύρα γιατί σκέφτηκα τι θα λέει ο κόσμος για μένα, και μετά σκέφτηκα ότι είναι αστείο. Με πείραξε για το τι θα πουν ο μπαμπάς και η μαμά μου μόλις το διαβάσουν. Με πήρε όμως τηλέφωνο ο μπαμπάς μου και μου είπε γελώντας: “αυτά δεν τα βλέπω!”».\nΤέλος, δεν έκρυψε ότι συνάδελφος της έχει… «ερεθιστεί» κατά την διάρκεια σεξουαλικής σκηνής, την περίοδο που ακόμα φοιτούσε σε σχολή υποκριτικής.


¨Πολύ φουστάνι¨ στον Στρατό … – GorgaNews\n¨Πολύ φουστάνι¨ στον Στρατό …\nΤον τελευταίο καιρό, έχω κυριολεκτικά ξαφνιαστεί με αυτά που διαπιστώνω και μαθαίνω.\n¨Πολύ φουστάνι¨ στον Στρατό!\nΚαι βεβαίως, δεν αναφέρομαι στις άξιες γυναίκες, που υπηρετούν στις Ένοπλες Δυνάμεις και αποτελούν πραγματικό κόσμημα. Αναφέρομαι στις γυναίκες, που έχουν ¨εξ αγχιστείας¨ σχέση με το στράτευμα και στις όποιες παρεμβάσεις τους στην λήψη αποφάσεων.\nΣύντομα θα έχουμε μεγάλες αποκαλύψεις …\nΕτικέτεςενοπλες δυναμεις ΣΤΡΑΤΟΣ\nΕπιχειρησιακή Εκπαίδευση 34 Μηχανοκίνητης Ταξιαρχίας


Φ.Γεννηματά: Τους πιάσαμε στα πράσα για τις off shore | Mikrometoxos.gr\nΦ.Γεννηματά: Τους πιάσαμε στα πράσα για τις off shore\n02.06.2016 10:27 «Η Κυβέρνηση ΣΥΡΙΖΑ/ΑΝΕΛ, υποχρεώθηκε σε άτακτη υποχώρηση, αποδεχόμενη ουσιαστικά τον σκανδαλώδη χαρακτήρα της αρχικής της διάταξης για τις off shore. Τους πιάσαμε στα πράσα» αναφέρει σε ανακοίνωσή της η πρόεδρος του ΠΑΣΟΚ, Φώφη Γεννηματά.\nΣτην ανακοίνωσή της τη πρόεδρος του ΠΑΣΟΚ τονίζει:\n1. Η Κυβέρνηση ΣΥΡΙΖΑ/ΑΝΕΛ, υποχρεώθηκε σε άτακτη υποχώρηση, αποδεχόμενη ουσιαστικά τον σκανδαλώδη χαρακτήρα της αρχικής της διάταξης για τις off shore. Τους πιάσαμε στα πράσα.\n2. Όμως και οι διορθωτικές τροπολογίες της Κυβέρνησης δεν ακύρωναν την βλάβη που προκάλεσε στο Δημόσιο Συμφέρον η προηγούμενη ρύθμιση.\nΑκόμη και σήμερα παρότι είχαν την «ουρά κάτω από τα σκέλια» μετά την αποκάλυψη των σχεδίων τους, είχαν το θράσος να φέρουν διάταξη για να καλύψουν όσους παρανομούσαν.\nΚαι βέβαια δεν απήντησαν στο ερώτημα ποιους προστατεύουν με την αποποινικοποίηση της συμμετοχής πολιτικών προσώπων σε εξωχώριες εταιρείες.\n3. Η Δημοκρατική Συμπαράταξη με την αποφασιστική της στάση σήμερα στη Βουλή, ανάγκασε την Κυβέρνηση σε νέες διορθωτικές ρυθμίσεις. Ακυρώσαμε την προσπάθειά της να αθωώσει όσους παρανόμησαν και να νομοθετήσει μεταβατική διάταξη για να «τακτοποιηθούν» οι κάτοχοι offshore.\n4. Δεν φύγαμε, δεν φυγομαχήσαμε. Με την στάση μας μέσα στην Βουλή, δώσαμε μάχη για να διασφαλίσουμε την διαφάνεια και την αξιοπιστία του πολιτικού συστήματος. Γιατί δεν έχουμε τίποτε να κρύψουμε και τίποτε να φοβηθούμε.\n5. ψηφίσαμε την τελική διάταξη όπως διαμορφώθηκε, με τις αναγκαίες πολιτικές επιφυλάξεις για την αποτελεσματικότητά της, η οποία παραμένει αμφίβολη.\nΓιατί η Κυβέρνηση νομοθετεί ευρισκόμενη σε πανικό, με αποτέλεσμα τον κίνδυνο προβλημάτων στο μέλλον.\nΓι’ αυτό και η ευθύνη της Κυβέρνησης και των Υπουργών που ανέλαβαν την πρωτοβουλία για την αρχική διάταξη-σκάνδαλο παραμένει ακόμα.


Τα 10 καλύτερα ξενοδοχεία κοντά σε: Kingsport Aquatic Center\nΞενοδοχεία κοντά σε: Hunter Wright Stadium\nΤα καλύτερα ξενοδοχεία κοντά σε: Kingsport Aquatic Center, Κίνγκσπορτ\nΞενοδοχεία κοντά σε: Kingsport Aquatic Center\n1820 Meadowview Pkwy, Κίνγκσπορτ, TN 37660-7480\nKingsport Aquatic Center: Διαβάστε κριτικές\n127 από 325 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Kingsport Aquatic Center\n1217 Stewball Cir, Κίνγκσπορτ, TN 37660-5493\n1901 Meadowview Pkwy, Κίνγκσπορτ, TN 37660-7375\n0,3 χλμ. από Kingsport Aquatic Center\n2000 Enterprise Pl, Κίνγκσπορτ, TN 37660-5258\n1,1 χλμ. από Kingsport Aquatic Center\n1,2 χλμ. από Kingsport Aquatic Center\n3005 Bay Meadow Pl, Κίνγκσπορτ, TN 37660-5488\n1,7 χλμ. από Kingsport Aquatic Center\n1017 W Stone Dr, Κίνγκσπορτ, TN 37660-2547\n5,5 χλμ. από Kingsport Aquatic Center\n700 Lynn Garden Dr, Κίνγκσπορτ, TN 37660-5608\n5,7 χλμ. από Kingsport Aquatic Center\n805 Lynn Garden Dr, Κίνγκσπορτ, TN 37660-5605\n6,0 χλμ. από Kingsport Aquatic Center\n1900 American Way, Κίνγκσπορτ, TN 37660-5881\n6,4 χλμ. από Kingsport Aquatic Center\n100 Indian Center Ct, Κίνγκσπορτ, TN 37660-4625\n6,5 χλμ. από Kingsport Aquatic Center\n4234 Fort Henry Dr, I-81 Highway 36 @ Exit 59, Κίνγκσπορτ, TN 37663-2228\n6,8 χλμ. από Kingsport Aquatic Center\n7,7 χλμ. από Kingsport Aquatic Center\n1238 W Shipley Ferry Rd, Κίνγκσπορτ, TN 37663-3323\n8,1 χλμ. από Kingsport Aquatic Center\n12,0 χλμ. από Kingsport Aquatic Center\n12,2 χλμ. από Kingsport Aquatic Center\n12,4 χλμ. από Kingsport Aquatic Center\n25,1 χλμ. από Kingsport Aquatic Center\n30,5 χλμ. από Kingsport Aquatic Center\n19,4 χλμ. από Kingsport Aquatic Center\n19,8 χλμ. από Kingsport Aquatic Center\n22,7 χλμ. από Kingsport Aquatic Center\n23,2 χλμ. από Kingsport Aquatic Center\n24,1 χλμ. από Kingsport Aquatic Center\n24,2 χλμ. από Kingsport Aquatic Center


μοναξερός...: Δημ. Καζάκης: "Τζάμπα χρήμα ("νταβατζιλίκι") για τις τράπεζες...και οσονούπω Eurocommercial papers..."\nΔημ. Καζάκης: "Τζάμπα χρήμα ("νταβατζιλίκι") για τις τράπεζες...και οσονούπω Eurocommercial papers..."\nΜε αφορμή το παρακάτω δημοσίευμα, ακούστε το ενδιαφέρον σχόλιο του Γ.Γ. του Ε.Πα.Μ. Δημ. Καζάκη, απο την εκπομπή του διαδικτυακού σταθμού "e-roi" "Στο μικρόφωνο" (Τετάρτη 13 Ιαν. 2016).\nΓ. Στουρνάρας: Είχα προειδοποιήσει καιρό πριν για τα capital controls\n«Υπήρχε ένας τρόπος διαπραγμάτευσης ο οποίος δεν ήταν συνεπής με την παραμονή της χώρας στην Ευρωζώνη», ανέφερε ο διοικητής της Τράπεζας της Ελλάδας (ΤτΕ) Γιάννης Στουρνάρας μιλώντας στον τηλεοπτικό σταθμό ΣΚΑΪ το βράδυ της Τρίτης, ενώ αποκάλυψε ότι καιρό πριν είχε προειδοποιήσει για τα capital controls.\nΕρωτηθείς αν είχε δει τα capital controls να έρχονται και αν είχε προειδοποιήσει και προειδοποιηθεί για αυτά, απάντησε «ναι, καιρό πριν», ενώ εξηγώντας γιατί δεν είχε γίνει αντιληπτή η έκταση του ζητήματος, σημείωσε ότι «υπήρχε ένας τρόπος διαπραγμάτευσης ο οποίος δεν ήταν συνεπής με την παραμονή της χώρας στην Ευρωζώνη. Και το έκανα σχεδόν σε εβδομαδιαία βάση».\nΑναφερόμενος στο πρώτο εξάμηνο του 2015, ο κ. Στουρνάρας τόνισε ότι ερχόντουσαν αρνητικά μηνύματα από το εξωτερικό. «Όχι απλώς μου ερχόντουσαν, μην ξεχνάτε κάθε 15 ημέρες συναντιόμασταν στην Φρανκφούρτη γινόταν μάχες δίναμε μάχες για να πάρουμε ρευστότητα. Αλλά είχα μηνύματα και από τα Eurogroup, από τα άτυπα συμβούλια που συμμετέχουμε και οι διοικητές των κεντρικών τραπεζών», διευκρίνισε.\nΠάντως, ο κ. Στουρνάρας ανέφερε ότι έχει πλέον ανοιχτή γραμμή συνεννόησης με τον Πρωθυπουργό και το οικονομικό επιτελείο, ενώ παρατήρησε ότι τελικά οι περιορισμοί στην κίνηση κεφαλαίων έχουν σημαντικά λιγότερες επιπτώσεις από αυτές που είχαν αρχικά υπολογιστεί. Μάλιστα, ανέφερε ότι εάν επιστρέψουν στις τράπεζες τα χρήματα που βρίσκονται «στα σεντούκια», τότε η άρση των περιορισμών στην κίνηση κεφαλαίων θα μπορούσε να γίνει εντός του έτους.\nΑποκάλυψε επίσης ότι ειδοποιήθηκε για το δημοψήφισμα λίγες ώρες πριν το διάγγελμα του Πρωθυπουργού, από τον αντιπρόεδρο της κυβέρνησης Γιάννη Δραγασάκη. «Μετά την προκήρυξη του δημοψηφίσματος, μέσα σε μισή ώρα γέμισε η Αθήνα κόσμο, οποίος πήγαινε στα ΑΤΜs να πάρει χρήματα. Εκεί κατάλαβα ότι το πράγμα έχει φτάσει σε ένα πολύ επικίνδυνο σημείο», υπογράμμισε ο διοικητής της ΤτΕ.\nΠαρατήρησε δε ότι «η πορεία μέχρι τώρα έδειξε πως δεν υπήρξε άλλος δρόμος από αυτόν που είχαμε ακολουθήσει πριν και σημείωσε ότι είχε πληροφόρηση την εβδομάδα πριν από το δημοψήφισμα περί «σχεδίου Νομισματοκοπείο» και διπλού νομίσματος, με τον ίδιο να δημιουργεί ένα «τείχος» άμυνας. «Είχα πληροφόρηση τέτοια. Για αυτό συγκάλεσα του νομικούς συμβούλους της Τράπεζας, παράγοντες του δημοσίου βίου που είχαν χρηματίσει Πρωθυπουργοί. Μίλησα με τον Πρόεδρο της Δημοκρατίας και φτιάξαμε έτσι να το πω, ένα "τείχος", μια άμυνα για εξελίξεις τέτοιου είδους», διευκρίνισε. Ερωτηθείς για το σχέδιο του κ. Σόιμπλε για προσωρινό Grexit, το χαρακτήρισε λάθος.\nΟ κ. Στουρνάρας σημείωσε ότι και το 2012 υπήρχαν συζητήσεις για Grexit, ενώ τόνισε πως η τότε κυβέρνηση μετά από πολύμηνες διαπραγματεύσεις κατέληξε σε μία συμφωνία που οδήγησε στη συνέχεια σε μία ανοδική πορεία. Αναφερόμενος στον ΕΝΦΙΑ, εξήγησε ότι έπρεπε να επιβληθεί ένας φόρος ακίνητης περιουσίας, καθώς η Ελλάδα ήταν η μόνη χώρα του ΟΟΣΑ που δεν διέθετε τέτοιο φόρο. Τόνισε πάντως ότι πιθανώς το μεγαλύτερο πρόβλημα ήταν ότι ενώ σχεδιάστηκε ένας φόρος ο οποίος θα έδινε περίπου 2,5 δισ., υπήρξαν πιέσεις να βρεθούν από αλλού τα 500 εκατ. που είχαν κατανεμηθεί σε πολύ μεγάλες αγροτικές περιοχές, καθώς «δεν ήταν δυνατόν, από ό,τι μου είπαν τότε οι ειδικοί των κομμάτων, να περάσει από τη Βουλή». Πάντως, σημείωσε ότι πρόκειται για έναν φόρο που έσωσε τα έσοδα.\nΕρωτηθείς για τον συμβιβασμό με τη Siemens για περίπου 300 εκατ. ευρώ, ανέφερε ότι η ίδια η Βουλή προέβη στον συμβιβασμό, ενώ σχολιάζοντας τις διαπραγματεύσεις, είπε ότι το «Forget it Yannis» ελέχθη πολλές φορές, όχι μόνο από το Βερολίνο και τον Γερμανό υπουργό Οικονομικών Βόλφγκανγκ Σόιμπλε, αλλά και από άλλες χώρες.\nΌπως εξήγησε, το ΔΝΤ πίεζε και πιέζει και τώρα για κούρεμα τις υπόλοιπες χώρες της Ευρώπης, χωρίς όμως το Ταμείο να θέλει να κάνει το ίδιο. «Αυτό δημιουργεί ένα θέμα. Πρέπει να το ξεκαθαρίσουν μεταξύ τους, δεν πρέπει να βάζουν την Ελλάδα μπροστά ως Ιφιγένεια για κάτι τέτοιο. Γι’ αυτό και αντέδρασα τότε. Είπα “βρείτε τα μεταξύ σας και ελάτε να μας πείτε”. Καταλήξαμε τελικά σε μία λύση, σε ένα συμβιβασμό το Νοέμβριο του ’12 μου είπαν ότι πράγματι θα υπάρχει ελάφρυνση χρέους εφόσον η Ελλάδα πετύχει πρωτογενές πλεόνασμα. Αυτό δεν έχει υλοποιηθεί ακόμα όμως», πρόσθεσε ο κ. Στουρνάρας.\nΠαράλληλα, έκανε λόγο για λάθη και των δύο πλευρών στην πορεία των διαπραγματεύσεων, ενώ χαρακτήρισε μεγαλύτερο λάθος των εταίρων το ότι ενώ η Αθήνα είχε πετύχει πρωτογενές πλεόνασμα, εκείνοι υπαναχώρησαν χρησιμοποιώντας ως δικαιολογία ότι δεν είχαν προχωρήσει επαρκώς τα διαρθρωτικά κομμάτια του προγράμματος.\nΟ κ. Στουρνάρας εξήγησε ότι η συμφωνία να αναλάβει τη διοίκηση της ΤτΕ είχε γίνει με τον Πρωθυπουργό αρκετό καιρό πριν, ενώ χαρακτήρισε «δεύτερο μεγάλο λάθος των εταίρων» το ότι δεν έκλεισε η αξιολόγηση το Φθινόπωρο του 2014, καθώς όπως εκτίμησε, οι διαφορές ήταν μικρές. «Σαφώς η τότε κυβέρνηση με το αποτέλεσμα των Ευρωεκλογών αισθανόταν πληγωμένη, κοινοβουλευτικά έλεγαν ότι δεν έχουμε τη δυνατότητα να περάσουμε σκληρά μέτρα, τα υπόλοιπα. Υπήρχαν, υπήρχε όμως ένα μικρό ακόμα ποσοστό όπως και τώρα. Το μεγαλύτερο μέρος, το μεγαλύτερο μέρος της προσαρμογής είχε επιτευχθεί και έχει επιτευχθεί και τώρα. Άρα μένει ένα μικρό κομμάτι. Νομίζω ότι μπορούμε να το χαρακτηρίσουμε αυτό ως ένα ιστορικό ατύχημα», συμπλήρωσε ο κ. Στουρνάρας.\nΣχολιάζοντας την ανακεφαλαιοποίηση των τραπεζών, τη χαρακτήρισε επιτυχή μέσα σε πολύ αντίξοες συνθήκες, καθώς όπως εξήγησε, η Ελλάδα κρίθηκε πολύ αυστηρά. «Σήμερα από τα 900 δισ. των μη εξυπηρετούμενων δανείων που έχει η Ευρώπη, τα 100 περίπου είναι δικά μας, οπότε καταλαβαίνετε πόσο βάρος πέφτει στις πλάτες μας να αντιμετωπίσουμε αυτό το πολύ μεγάλο πρόβλημα» πρόσθεσε.\nΑνέφερε επίσης ότι δεν συμμερίζεται την ανησυχία για μεταφορά κλάδων της ελληνικής οικονομίας σε ξένα χέρια, ενώ εξήγησε ότι δεν πρέπει να υπάρχει φόβος σε εκείνους που δεν μπορούν να εξυπηρετήσουν το στεγαστικό τους δάνειο ότι θα χάσουν τα σπίτια τους «γιατί πέρασε νομοθεσία η οποία βάζει σαφείς κανόνες τους οποίους θα σεβαστούν όλοι και οι τράπεζες και τα ξένα funds». «Άρα για τον ανήμπορο να πληρώσει δεν υπάρχει κανένα απολύτως πρόβλημα. Όλα αυτά γίνονται και η μεγάλη πρόκληση είναι να πληρώσουν αυτοί που έχουν δυνατότητα και δεν πληρώνουν αυτούς που ονομάζουμε στρατηγικούς κακοπληρωτές», συμπλήρωσε. Εν συνεχεία διαβεβαίωσε ότι δεν υπάρχει κίνδυνος για bail in και στάθηκε στην ανάγκη να αποφευχθούν τα όποια λάθη, τόσο από την Αθήνα, όσο και από τους εταίρους.\nΣε ό,τι αφορά το ασφαλιστικό, εκτίμησε ότι η εμπειρία δείχνει ότι οι επιπτώσεις από την αύξηση των εισφορών είναι χειρότερες από ό,τι είναι από τη μείωση της δαπάνης. «Ακριβώς εκεί πρέπει να βρούμε μία χρυσή τομή» συμπλήρωσε, ενώ χαρακτήρισε τις προτάσεις της κυβέρνησης σοβαρές, τονίζοντας ότι σε μεσοπρόθεσμη βάση βελτιώνεται η κατάσταση και μειώνεται η δαπάνη από το ‘18 και μετά. «Το πρόβλημα έγκειται στην τριετία από σήμερα μέχρι το 2018», διευκρίνισε.\nΟ κ. Στουρνάρας υπογράμμισε ότι «αν και υπάρχουν ορισμένοι αδιόρθωτοι», το Grexit έχει φύγει από το τραπέζι, ενώ εξήγησε ότι το καλό σενάριο είναι να τελειώσει επιτυχώς η αξιολόγηση και μετά να ξεκινήσει μία διαδικασία βελτίωσης των συνθηκών ρευστότητας. «Θα ξεκινήσει από την ΕΚΤ, αποκατάσταση της εξαίρεσης του waiver, όπου θα μπορούν τα ελληνικά ομόλογα πια να είναι επιλέξιμα για κανονική χρηματοδότηση, το οποίο θα ρίξει πολύ το κόστος χρηματοδότησης. Ακόμα και να συμπεριληφθούμε στην ποσοτική χαλάρωση και βεβαίως να ξεκινήσει η συζήτηση για τη μείωση του χρέους», συνέχισε.\nΗ απάτη με τις τράπεζες και τη νέα ανακεφαλαιοποίηση\nΔημ. Καζάκης για τις τράπεζες: "Πόσο αλήθεια αξίζουν τα κουφάρια;" Ολη η αλήθεια...\nΔες και μάθε πώς σου σκάβουν το λάκκο.\nΤι πρέπει να γίνει με τις τράπεζες και τα "κόκκινα" δάνεια; ΔΙΑΔΩΣΤΕ ΤΟ!!!\nΠώς η "διαγραφή" του χρέους προετοιμάζει το 4ο μνημόνιο\nΟυδείς επικινδυνοδέστερος εχθρός απο έναν "μπαρούφ" και ψεύτη...\nΝα δείτε που ο Βαρουφάκης ετοιμάζει ηρωική έξοδο από την κυβέρνηση.\nΟ Στουρνάρας ομολογεί σχεδιασμό πραξικοπήματος (και η κυβέρνηση τον στηρίζει***)\nΟ διοικητής της Τράπεζας της Ελλάδας υποχρεούται ως εκ του νόμου και της θέσης του να τηρεί το θεσμικό του ρόλο εντός του συνταγματικού πλαισίου της χώρας πρωτίστως. Η δε επιλογή της παραμονής ή μη της χώρας στην ευρωζώνη, της έκδοσης ή μη διπλού νομίσματος αποτελεί ακόμα αρμοδιότητα της όποιας εκλεγμένης δημοκρατικά κυβέρνησης, όπως άλλωστε το καλοκαίρι, ο Σόιμπλε και όλοι οι παράγοντες της ευρωζώνης είχαν αναγνωρίσει. Αντιθέτως προς αυτούς, ο διοικητής της ΤτΕ και ο πρόεδρος της Δημοκρατίας, μαζί με άλλους τα ονόματα των οποίων ακόμα δε γνωρίζουμε αποδείχτηκαν βασιλικότεροι του βασιλέως, όπως πάντα έπρατταν οι ντόπιοι τοποτηρητές σε κάθε αποικία και αποφάσισαν ότι είχαν υποχρέωση και δικαίωμα να κάμψουν το σύνταγμα και να καταλύσουν το ρόλο της κυβέρνησης εφόσον χρειαζόταν, προκειμένου να διασφαλίσουν συγκεκριμένα ταξικά συμφέροντα.\n*** Σημείωση ιστολογίου: Δεν είναι μόνο η κυβέρνηση που στηριζει τον Στουρνάρα. Τον στηρίζουν ΑΠΑΝΤΕΣ, μέσα στο ΚΑΤΟΧΙΚΟ ΚΟΙΝΟΒΟΥΛΙΟ...ΑΠΟ ΔΕΞΙΑ ΜΕΧΡΙ ΑΡΙΣΤΕΡΑ!!!!\nΞέπλυμα Στουρνάρα για Siemens - Το ΚΚΕ γιατί καλύπτει τον Γιάννη Στουρνάρα;\nΟταν ο Στουρνάρας ευχαριστεί το ... ΚΚΕ\nΑναρτήθηκε από babcav στις 12:25 π.μ.\nΕτικέτες ΔΙΠΛΟ ΝΟΜΙΣΜΑ, Ε.ΠΑ.Μ., ΚΑΖΑΚΗΣ, ΤΡΑΠΕΖΕΣ\nΠανστρατιά για τον αντιασφαλιστικό Αρμαγεδώνα\nΟ πόλεμος της Ευρώπης\nΔημ. Καζάκης: "Τζάμπα χρήμα ("νταβατζιλίκι") για τ...


Η Σμαράγδα Καρύδη υποδέχεται κάθε Παρασκευή και Σάββατο στις 21.00 αγαπημένους καλεσμένους\nΤo «Celebrity Game Night», το απόλυτο παιχνίδι της παρέας και της διασκέδασης, από αυτή την εβδομάδα δίνει διπλό ραντεβού με τους τηλεθεατές. Η Σμαράγδα Καρύδη υποδέχεται, κάθε Παρασκευή και Σάββατο στις 21.00, αγαπημένους καλεσμένους και τους «προκαλεί» σε ατέλειωτο παιχνίδι.\nΑπόψε, ο Σπύρος Μπιμπίλας, η Μαρία Κορινθίου και η Αγγελική Δαλιάνη αναμετρώνται με τους Κωνσταντίνα Μιχαήλ, Γιώργο Λέντζα και Νικόλα Ράπτη. Οι δύο ομάδες διαγωνίζονται στα ευφάνταστα παιχνίδια «Balla Vasta», «Κράτα το Παντελόνι», «Μίλα στην Κορνίζα», «Popped quiz» και «Κάνε μου λιγάκι Ντου-έτο», χαρίζοντάς μας απίστευτες στιγμές γέλιου.\nΑύριο στις 21.00 η Σμαράγδα Καρύδη καλωσορίζει στο «Celebrity Game Night» ακόμα έξι εκλεκτούς καλεσμένους. Η Μυρτώ Αλικάκη, ο Νίκος Πολυδερόπουλος και η Δανάη Παππά έρχονται αντιμέτωποι με τους Αποστολία Ζώη, Κώστα Μαρτάκη και Διονύση Ατζαράκη. Στόχος τους είναι να αναδείξουν νικητή, τον παίκτη-αρχηγό της ομάδας τους.\nΑξίζει να σημειωθεί ότι στο τέλος κάθε επεισοδίου ένα χρηματικό ποσό προσφέρεται σε φιλανθρωπικό ίδρυμα, που επιλέγει η νικήτρια ομάδα. Και φυσικά από το «Celebrity Game Night» δεν θα μπορούσε να λείπει η μουσική. Οι Playmobeat ανεβάζουν το κέφι σε κάθε αλλαγή παιχνιδιού και δίνουν το μικρόφωνο στους πιο τολμηρούς για μοναδικά ντουέτα – έκπληξη.\nΔημοσιεύθηκε στην εφημερίδα OnTime την Παρασκευή 25 Ιουνίου


Kani Ka Pila Grille, Χονολουλού - Κριτικές εστιατορίων - TripAdvisor\nKani Ka Pila Grille: Εστιατόρια στην περιοχή\nΔραστηριότητες κοντά σε: Kani Ka Pila Grille\nKani Ka Pila Grille, Χονολουλού\nΝο 81 από 1.931 Εστιατόρια - Χονολουλού\nΤο εστιατόριο Kani Ka Pila Grille δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΕπίσκεψη επιστροφής ακόμα εξαιρετική εμπειρία\nΕξαιρετικό φαγητό, υπέροχη τοπική μουσική!\nΖωντανή μουσική κάθε βράδυ!\nΤο φαγητό ήταν καλό μέρος, αλλά η εξυπηρέτηση ήταν αργή\nΤίποτα το ιδιαίτερο, η εξυπηρέτηση ήταν αργή, το φαγητό ήταν οριακός\nΩραία θέα από το ξενοδοχείο, λίγο ακριβό πλευρά\nΒολική τοποθεσία για επισκέπτες με προώστη Reef, καλό happy hour μέρος!\nΔιασκεδαστικό μέρος για το happy hour!\nΛάβετε γρήγορα απαντήσεις από το προσωπικό του Kani Ka Pila Grille και από προηγούμενους επισκέπτες.\nΦαγητό σε πακέτο, Κρατήσεις, Υπαίθρια τραπέζια, Καθίσματα, Με προσωπικό σερβιρίσματος, Τηλεόραση, Πρόσβαση σε αναπηρική καρέκλα, Σερβίρει αλκοόλ, Πλήρες μπαρ, Διαθέσιμο πάρκινγκ, Υπηρεσία στάθμευσης με παρκαδόρο\nΡομαντικό, Μεγάλες παρέες, Οικογένειες με παιδιά, Ειδικές περιστάσεις, Κατάλληλο για παιδιά, Ατμόσφαιρα Μπαρ, Τοπική κουζίνα\nΔιεύθυνση: 2169 Kalia Rd, Χονολουλού, Νησί Oahu, HI 96815-1936\nΑριθμός τηλεφώνου: +1 808-924-4990


Παρ, 22/10/2021 - 21:05\nΣαφέστατο μήνυμα για πάταξη του ξεπλύματος βρώμικου χρήματος και φοροδιαφυγής στα κράτη-μέλη, στέλνει το ψήφισμα του Ευρωκοινοβουλίου για τα Pandora Papers.\nΤο ψήφισμα καλεί τις Κυβερνήσεις, όπως διεξάγουν ενδελεχή έρευνα, για τις προσωπικότητες που αναφέρονται σε αυτά.\nΩστόσο, το μεγάλο ερώτημα σε οτι αφορά την Κύπρο, είναι ποιός θα διεξάγει την συγκεκριμένη έρευνα.\nΗ Νομική Υπηρεσία, ξεκαθάρισε μέσω του Γενικού Εισαγγελέα, πως εξετάζει μόνο ποινικά αδικήματα και εαν τελικά προκύψουν, θα δώσει διακριτικά οδηγίες στην Αστυνομία.\nΓιώργος Σαββίδης, Γενικός Εισαγγελέας (7.10.2021)\n"Εμείς απο δική μας πλευρά οτι κρίνουμε, όποτε χρήζει ποινικής διερεύνησης, το κάνουμε."\nΤο ψήφισμα, ενέκρινε και το Ευρωπαικό Λαικό Κόμμα, με τον επικεφαλής Μάνφρεντ Βέμπερ, να τοποθετείται για τον Πρόεδρο Αναστασιάδη, ο οποίος ανήκει στην συγκεκριμένη ομάδα.\nΜάνφρεντ Βέμπερ, Επικεφαλής Ευρωπαικού Λαικού Κόμματος\nΠρέπει να υπάρχει σεβασμός και υπεράσπιση στο τεκμήριο αθωότητας.Οι περιπτώσεις του Ολλανδού Υπουργού Οικονομικών και του Προέδρου Αναστασιάδη δεν είναι συγκρίσιμες με άλλα άτομα που φέρονται να δημιούργησαν υπεράκτιες εταιρείες για τη μεταφορά πλούτου εκτός της χώρας τους. Αυτό επιβεβαιώνεται από τους ερευνητές που δημοσίευσαν τα Pandora Papers.\nΠολιτική θύελλα στη Λευκωσία\nΤο ψήφισμα, προκαλεί δονήσεις στο πολιτικό σκηνικό. Δύο κόμματα, ΑΚΕΛ και Οικολόγοι ζητούν παραίτηση του Προέδρου της Δημοκρατίας.\nΓιώργος Κουκουμάς, Εκπρόσωπος Τύπου ΑΚΕΛ\nΟ Νίκος Αναστασιάδης έπρεπε να είχε ήδη παραιτηθεί. Η ονομαστική αναφορά στον κ. Αναστασιάδη από το χθεσινό ψήφισμα του Ευρωκοινοβουλίου ήρθε να προστεθεί σε όλες τις υποθέσεις διαπλοκής και σύγκρουσης συμφέροντος που τον βαραίνουν όλα αυτά τα χρόνια.\nΧαράλαμπος Θεοπέμπτου, Πρόεδρος Οικολόγων\nΓια πολλοστή φορά στα οκτώ χρόνια διακυβέρνησης του Νίκου Αναστασιάδη, τον καλούμε σε άμεση παραίτηση και άμεση κήρυξη προεδρικών εκλογών. Για πολλοστή φορά η χώρα μας ρεζιλεύεται και διασύρεται διεθνώς.\nΣκληρή γλώσσα χρησιμοποίησαν και τα υπόλοιπα κόμματα.\nΟσοι στην Κύπρο αρνούνται να αναγνωρίσουν το λάθος, έχουν απέναντι τους, την συντριπτική θέση του Ευρωπαικού Κοινοβουλίου.\nΜαρία Παναγιώτου, Εκπρόσωπος Τύπου ΕΔΕΚ\nΤο γεγονός ότι γίνεται αναφορά στο δικηγορικό γραφείο του Προέδρου της Δημοκρατίας κάνει διπλή την ανάγκη διεξαγωγής της έρευνας ώστε να φύγουν οι όποιες σκιές υπάρχουν.\nΔυστυχώς, όποιο και να είναι το αποτέλεσμα των ερευνών και ανεξαρτήτως εάν υπάρχει παρανομία ή όχι, τόσο το συγκεκριμένο ζήτημα, όσο και παρόμοια άλλα, προκαλούν ζημιά στο όνομα της Κύπρου, η οποία δύσκολα αποκαθίσταται.\nΓια πολιτική εκμετάλλευση του θέματος, με στόχο τον Πρόεδρο της Δημοκρατίας, κάνει λόγο ο ΔΗΣΥ.\nΠροκαλεί θλίψη η απόπειρα πολιτικής εκμετάλλευσης από κόμματα στο εσωτερικό της χώρας, της χτεσινής απόφασης του Ευρωπαϊκού Κοινοβουλίου. Όταν μάλιστα οι συγγραφείς της έρευνας δεν εμπλέκουν τον Πρόεδρο της Δημοκρατίας σε τέτοιες υποθέσεις, κάτι που τονίζει και το Ευρωπαϊκό Λαϊκό Κόμμα σε ανακοίνωσή του.\nΚαι υπενθυμίζει πως είναι το κυβερνών κόμμα που ενέγραψε το θέμα για συζήτηση στην Επιτροπή Θεσμών.\nΤο απόγευμα, τοποθετήθηκε και το Υπουργείο Οικονομικών, υπεραμύνεται των χειρισμών του τα τελευταια χρόνια σε οτι αφορά ειδικά το ξέπλυμα χρήματος.\nΤο χθεσινό ψήφισμα του Ευρωπαϊκού Κοινοβουλίου και οι σχετικές αναφορές από πολιτικά κόμματα και ΜΜΕ στην Κύπρο απαξιώνουν ουσιαστικά όλα τα μέτρα που έχουν ληφθεί τα τελευταία χρόνια κατά της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας καθώς και τις αρμόδιες αρχές που είναι επιφορτισμένες με την παρακολούθησή τους.\nΤα μέτρα που τίθενται σε ισχύ για να ... σωθούν τα Χριστούγεννα\nΟι νεκροτομές θα ρίξουν φως στα αίτια θανάτου των δυο άτυχων γυναικών


Π. Πολάκης: Η ιδιότυπη αριθμητική των τραυματιών του συλλαλητηρίου | Η Εφημερίδα των Συντακτών\nEπτά συνολικά άτομα - τέσσερα στο νοσοκομείο «Ερυθρός Σταυρός», δύο στο «Σωτηρία» και ένα στο 251 Γενικό Νοσοκομείο Αεροπορίας- είναι ο απολογισμός των τραυματιών του χθεσινού συλλαλητηρίου σύμφωνα τα επίσημα στοιχεία του ΕΚΑΒ και του ΕΚΕΠΥ, όπως διευκρίνισε πριν λίγο ο αναπληρωτής υπουργός Υγείας Παύλος Πολάκης.\nΠαράλληλα μοτοσυκλέτες του ΕΚΑΒ έδωσαν πρώτες βοήθειες και πήραν άρνηση μεταφοράς σε ελάχιστα ελαφρά περιστατικά, ενώ κατά τις ώρες του συλλαλητηρίου κατέφυγαν ακόμα δέκα άτομα στα εφημερεύοντα νοσοκομεία που αργότερα αποχώρησαν.\n«Το περιβάλλον γενικευμένου αυταρχισμού και καταστολής που προσπάθησαν αρχικά να σκιαγραφήσουν τα φιλικά στη Ν.Δ. και τον Κυριάκο Μητσοτάκη ΜΜΕ, με αφορμή το συλλαλητήριο για τη Συμφωνία των Πρεσπών, καταρρέει άλλη μία φορά υπό το βάρος των πραγματικών γεγονότων», επισημαίνει ο Παύλος Πολάκης.\nΟι αναφορές για δεκάδες τραυματίες -«30-40 που μέτραγαν χτες "έγκυροι" ανταποκριτές καναλιών»- τονίζει ότι «παραπέμπουν σε μια ιδιότυπη αριθμητική, που δεν διδάσκεται σε σχολεία αλλά ευδοκιμεί σε πολιτικά γραφεία Τύπου και αντιπολιτευτικά τηλεοπτικά στούντιο».\nΤο ίδιο σαθρές, προσθέτει, «ακούγονται πλέον και οι αιτιάσεις του "εκλεκτού" υποψήφιου της Ν.Δ. για την Περιφέρεια Αττικής Γ. Πατούλη, που με την ιδιότητά του ως επικεφαλής του Ιατρικού Συλλόγου έσπευσε να μιλήσει για "θάλαμο αερίων" από τα χημικά της Αστυνομίας και απείλησε με μηνύσεις».\nΑμφότεροι, καταλήγει ο αναπληρωτής υπουργός Υγείας. «Έκαναν γαργάρα τις βίαιες προβοκάτσιες ακραίων φασιστοειδών, για τους οποίους η ατζέντα της Ν.Δ. για το Σκοπιανό αποδείχτηκε βούτυρο στο ψωμί τους».\nΑντίθετα, σημειώνει ο Π. Πολάκης, «χαρακτηριστικό των εκτεταμένων ακροδεξιών βιαιοπραγιών είναι και η μεταφορά στο 401 Στρατιωτικό Νοσοκομείο 25 αστυνομικών (εκ των οποίων 3 με κατάγματα), μια πληροφορία που απ' ό,τι φάνηκε δεν κρίθηκε επαρκώς επιλέξιμη από τις "πολεμικές" ανταποκρίσεις».\nΚΟΙΝΩΝΙΑ 14.07.2019, 12:11\nΕννέα τραυματίες μεταξύ των οποίων ένα παιδί νοσηλεύονται στα νοσοκομεία της Βόρειας Ελλάδας μετά την καταιγίδα που σάρωσε την Χαλκιδική πριν από...


Χρήστος Γιανναράς: "Ο Νεοέλληνας στρατεύεται στις ιδεολογίες της Δύσης"\nΤρίτη, 1 Μαρτίου 2011 12:45\nΣυνέντευξη στη Στέλλα Τζίβα Ο καθηγητής Φιλοσοφίας, Θεολογίας και συγγραφέας κ. Χρήστος Γιανναράς απαντά στις ερωτήσεις της Στέλλας Τζίβα, για την ελλαδική κοινωνία, το νεοέλληνα και τη Δύση, δηλαδή για ...\nκάποια από τα εξαιρετικής σημασίας ζητήματα στα οποία έχει αφιερώσει το φιλοσοφικό και συγγραφικό του έργο.\nΣτέλλα Τζίβα: Ποιό πιστεύετε ότι είναι σήμερα το μειονέκτημα μας ως Ελληνικού λαού και ποιά η εικόνα μας ως κοινωνίας; Χρήστος Γιανναράς: Η εικόνα που εμφανίζει η ελλαδική κοινωνία γεννάει φόβο, πραγματικό πανικό. Εικόνα αλογίας, κάτι σαν ολική έκλειψη της κοινής λογικής, οποιασδήποτε. Για να λειτουργήσει έστω και στοιχειωδώς ως κοινωνία αναγκών μια συλλογικότητα χρειάζεται κάποια ψήγματα κοινής λογικής, μιαν ελάχιστη βάση συνεννόησης. Διαφορετικά η συλλογικότητα γίνεται ζούγκλα, πεδίο όπου η κάθε τυφλή μονοτροπία παλεύει για την επιβολή της.\nΣτ.Τζ.: Αναφέρατε πως η ελληνικότητα είναι υπόθεση οικουμενική και όχι εθνική. Πως πολλά από τα «κακώς κείμενα», αν όχι όλα, οφείλονται στο ότι σκεφτόμαστε «εθνικά». Μιλήσατε για σχιζοφρένεια του «εθνικού» και «διεθνικού» Ελληνισμού. Αυτή πιστεύετε πως είναι η τραγωδία του Ελληνισμού σήμερα; Χρ.Γ.: Ο Νεοέλληνας στρατεύεται στις ιδεολογίες της Δύσης˙ είναι στείρος μεταπράτης των θεσμών, των κοινωνικών επιδιώξεων, των αναγκών και προτεραιοτήτων της Δύσης. Πώς έγινε και ανταλλάξαμε την οικουμενική ελληνικότητα με τον επαρχιώτικο εθνικισμό, πώς αυτό το γένος των αρχόντων -μια πολιτιστική υπερδύναμη- άρχισε να μειονεκτεί και να ντρέπεται για τον εαυτό του; Ντρέπεται να χτίσει, να ζωγραφίσει, να συναλλαγεί, να φιλοσοφήσει, να λειτουργήσει πολιτικά σύμφωνα με τις δικές του ανάγκες, τη δική του μακραίωνη πείρα, τη δική του ευαισθησία. Δεν προσλαμβάνει τη Δύση για να την αφομοιώσει στη δική του χρεία και ιδιαιτερότητα. Την πιθηκίζει, γιατί μειονεκτεί. Ντρέπεται που είναι Έλληνας και ταυτόχρονα καυχιέται κωμικά για τον διεθνισμό του ελληνικού του ονόματος και των προγόνων του.\nΣτ.Τζ.: Υπάρχουν, πιστεύετε, εντός ή και εκτός κομματικών σχημάτων, φωτισμένες, ευφυείς προσωπικότητες, με πρωτοβουλίες, ωριμότητα και τόλμη για γόνιμες διακινδυνεύσεις, που θα ανοίξουν καινούργιους δρόμους; Μπορούμε ως λαός, με τόση ιστορία πίσω μας, να κάνουμε ένα μεγάλο άλμα και να απαξιώσουμε οτιδήποτε και οποιαδήποτε πολιτική δύναμη διακρίνεται από πολιτική ασυνέπεια; ή μήπως έχουμε ανάγκη τους «βαρβάρους» του Καβάφη; Χρ.Γ.: Η διπλοπροσωπία των σημερινών κομμάτων καθώς και η πολιτική τους ασυνέπεια, θα καταρρεύσει μόνο αν εμφανιστεί μια αληθινά ρεαλιστική κοινωνιοκεντρική, πολιτική πρόταση. Και μια τέτοια πρόταση δεν θα είναι ρεαλιστική αν εμφανιστεί απευθείας φορμαρισμένη σε κομματικό σχήμα, αν προβληθεί «άνωθεν». Πρέπει πρώτα να καλλιεργηθεί στη λαϊκή βάση, γιατί η πολιτική διαμορφώνεται πρώτιστα ως συνειδητή λαϊκή ανάγκη. Ο ρόλος μιας ανένταχτης διανόησης, ασυμβίβαστης με τα θέλγητρα της εξουσίας και με την έντεχνη κοινωνική αμνησία, παραμένει καίρια ελπίδα πολιτικής αλλαγής.\nΌσον αφορά το κράτος, δεν το συγκροτήσαμε οι Έλληνες, οι πρόγονοι μας που επαναστάτησαν ενάντια στους Τούρκους. Το έφτιαξαν για λογαριασμό μας οι Βαυαροί. Είναι κράτος τεχνητό, δεν προέκυψε από τις δικές μας ανάγκες και τους δικούς μας ιστορικούς εθισμούς. Μας επέβαλαν θεσμούς, σχήματα και τρόπους συλλογικής συνύπαρξης που είχαν φτιαχτεί για άλλες κοινωνίες, με διαφορετικές ανάγκες και διαφορετικό ψυχισμό. Διακόσια χρόνια λοιπόν ζούμε ως μεταπράτες σε κράτος μεταπρατικό, παραιτημένοι από αυτό που πραγματικά είμαστε, από κάθε συνείδηση ετερότητας. Πιθηκίζουμε ό, τι είναι ξένο. Εκτός αν κάποτε συμβεί να αναπλάσουμε το κράτος μας ριζικά (πολύ απίθανο), για να υπηρετεί τις κοινωνικές μας ανάγκες, τη δική μας ιδιαιτερότητα.\nΣτ.Τζ.: Στο βιβλίο του «Το σύνδρομο της ύβρεως», ο Λόρδος David Owen, περιγράφει μια ψυχοπαθολογική κατάσταση που πλήττει ανθρώπους με εξουσία. Πιστεύετε πως κάθε είδους δύναμη τείνει να διαφθείρει; Χρ.Γ.: Tο κάποτε όραμα της κοινωνίας των πολιτών, το άθλημα της αυταπάρνησης για να υπηρετηθούν τα κοινά, μεταποιείται σήμερα σε ευτελισμένη λοβιτούρα κατασκευής εντυπώσεων, μεθοδικής παραπλάνησης των πολιτών, εξαγοράς των ηδονών της εξουσίας με οποιοδήποτε τίμημα. Διάκοσμος εντυπωσιακής ψευτιάς με δήθεν προγράμματα, δήθεν ιδεολογικές διαφορές, δήθεν αγώνες κοινωνικούς, όλα ψιμύθια και προσωπεία αρρωστημένης μανίας για ισχύ.\nΚαι εμείς οι πολλοί, δήθεν κριτές και δήθεν ελευθερόφρονες, συντηρούμε την ψευτιά και την απάτη συμβιβασμένοι με την αποιέρωση της πολιτικής. Ψηφίζουμε αυτούς που αποδεδειγμένα μας εξαπατούν, βραβεύουμε ανενδοίαστα την ανικανότητα και τη μικρόνοια, ανεβάζουμε πρώτους στην προτίμηση μας τους εξόφθαλμα ευνοημένους από ξένα κέντρα αποφάσεων, ακόμα κι όταν τους βλέπουμε και τους ακούμε έτοιμους να ξεπουλήσουν πάτρια γη για να κρατηθούν στην εξουσία.\nΝτύνουμε κι εμείς τα μικροσυμφέροντα μας ή τις ψυχολογικές μας αγκυλώσεις με συνθηματολογικά ψευδολογήματα, αρνούμαστε να δούμε την προπαγανδιστική εξαπάτηση, το κομματικό κράτος, την ιδεολογική τρομοκρατία, τη διαπλοκή και τη διαφθορά, τον ενδοτισμό, την ανεπάρκεια που ισοδυναμεί με προδοσία.\nΣτ.Τζ.: Παρόλα τα προβλήματα του τόπου μας, -εγκλωβισμός στην ατομικότητα, αναξιοκρατία, προβλήματα στην Παιδεία & στον Πολιτισμό, σκάνδαλα, διαπλοκές, κοινωνικές ανισότητες, διασπάθιση του Δημόσιου χρήματος-, τι είναι αυτό που αγαπάτε στην Ελλάδα του σήμερα ή που αγαπήσατε; ή που σας δώρισε; έχει παραμείνει κάτι αδιασάλευτο; Χρ.Γ.: Είμαι ένας απλός πολίτης, από τους τελευταίους που αξιώθηκαν το δώρο να αποκτήσουν στο σχολειό πρόσβαση σε κάθε φάση εξέλιξης της γλώσσας μου από τα πανάρχαια χρόνια ως σήμερα. Τη μέθη της γεύσης των αρχαιοελληνικών κειμένων, αλλά και την αμείλικτη απαιτητικότητα για σωστούς τόνους και πνεύματα, για απομνημόνευση -ναι, γονιμότατη απομνημόνευση- κανόνων τονισμού, ανώμαλων ρημάτων, συλλαβικών ή χρονικών αυξήσεων και εγκλίσεων.\nΑκόμα και στους τέσσερεις αιώνες της Τουρκοκρατίας, το Γένος είχε κάπου να στηρίξει ελπίδες επιβίωσης. Υπήρχαν ηγετικά αναστήματα, ανθρώπινη ποιότητα , πείσμα αντίστασης στον εκβαρβαρισμό. Σήμερα αυτό που απελπίζει είναι η αίσθηση της καθολικής χρεοκοπίας. Δεν πρόκειται για περιστασιακή κρίση, αλλά για ανθρωπολογική έκπτωση.\nΠαλεύουμε προπηλακιζόμενοι οι Δον Κιχώτες, μήπως και περισωθεί, ακόμα και από αυτό τον κατακλυσμό, κάποια ελάχιστη «μαγιά» ελληνικότητας. Έστω ένα 0,02%.Αν περισωθεί τέτοιο λείμμα, είναι σπέρμα ικανό να βλαστήσει κάποτε πρόταση πολιτισμού με πανανθρώπινη εμβέλεια: την ελληνική πρόταση. Όσοι παλεύουν για να περισωθεί αυτή η «μαγιά» ξέρουν ότι στοχεύουν στην ουτοπία: στην αόριστη Ελλάδα – έξω από σχήματα.\nΣτ.Τζ.: Κε Γιανναρά, θεωρείτε πως χρειαζόμαστε την Ελληνικότητα σήμερα; μας είναι απαραίτητη η Ελληνική ιδιαιτερότητα; ποιος ο λόγος να συντηρούμε, π.χ αυτή την γλώσσα ή την ορθόδοξη λειτουργία αν έχουν χάσει τα πρωταρχικά και ζωτικά νοήματά τους;\nΧρ.Γ.: Η σκοπιμότητα αυτών των προκλητικών ερωτημάτων είναι μία και μόνη: να ξεκαθαρίσουμε σήμερα κριτήρια επιβίωσης της ελληνικότητας – αν εξακολουθούμε να την έχουμε ανάγκη. Και, όταν προσπαθήσει κανείς με συνέπεια να αρνηθεί τις εγκυστώσεις στον ψυχολογικό εθνικισμό και στα ρητορικά αυτονόητα, τότε θα αρχίσει να εντοπίζει το νόημα της ελληνικότητας όλο και σε πιο λεπτομερειακές, σχεδόν περιθωριακές, αλλά ρεαλιστικές ενδείξεις: στη διαφορά της λέξης «θάνατος» από τη λέξη «death», της όρθιας στάσης στη λατρεία από τον πειθαρχημένο στρατωνισμό στα έδρανα.\nΣτ.Τζ.: Πιστεύετε πως δεδομένης της ισχύουσας κοινωνικοπολιτικής κατάστασης που επικρατεί, μοιάζει σχεδόν ουτοπικό να χαίρεται τη ζωή του ο άνθρωπος;\nΧρ.Γ.: Εξαρτάται από πού αντλεί χαρά και νόημα ζωής ο άνθρωπος. Πρόκειται για προσωπική ασφαλώς επιλογή, συνάρτηση των στόχων ζωής του κάθε ανθρώπου. Προσωπική ασφαλώς η επιλογή, είναι άραγε και ελεύθερη;\nΑν έχει νόημα η λέξη «κόλαση», σίγουρα σημαίνει τον βασανισμό να ζει κανείς τη μία και μοναδική ζωή του σε κοινωνία που κυριαρχούν η συμβατικότητα, τα προσχήματα, ο αμοραλισμός.


Εντυπωσιακό video από τις διαδρομές του «Αγώνα για την Ελευθερία» - iRun\nΜοναδικά ορεινά τοπία ανάμεσα στα Βαρδούσια, την Γκιώνα, το Καλλίδρομο και την Οίτη. Ελατοσκέπαστοι ορεινοί ασφάλτινοι δρόμοι, η υπέροχη λίμνη του Μόρνου αλλά και εμβληματικοί χώροι (Αλαμάνα, Χάνι της Γραβιάς, Μονή Αγίου Ιωάννου του Προδρόμου Αρτοτίνας). Χωριά που «γέννησαν» ήρωες αλλά και διαδρομές όπου πολέμησαν οι ήρωες του 1821!\nΟι εγγραφές και για τους δύο αγώνες συνεχίζονται κανονικά στην ιστοσελίδα «www.raceforliberty.gr» που αποτελεί ταυτόχρονα και ένα εκτεταμένο «ευερετήριο» για όλα τα παραπάνω.\nΜεγάλη διαδρομή: 162χλμ.\nΜικρή διαδρομή: 50χλμ.


H Burberry καίει προϊόντα της που αξίζουν εκατομμύρια | Επιχειρήσεις | Η ΚΑΘΗΜΕΡΙΝΗ\nΟ χώρος της μόδας είναι σύμφωνα με τη βρετανική εφημερίδα «The Times» ένα ασταθές περιβάλλον στον τομέα των επιχειρήσεων, όπως «δείχνουν» οι λογαριασμοί του κορυφαίου οίκου της Burberry.\nΕιδικότερα, όπως αποκάλυψε η βρετανική εφημερίδα η Burberry κατέστρεψε ρούχα, αξεσουάρ και αρώματά αξίας 28 εκατ. λιρών τον περασμένο χρόνο για να προστατεύσει το εμπορικό της σήμα.\nΠαράλληλα, η ικανότητα της εταιρείας να «διαβάζει» τις τάσεις της μόδας φαίνεται να επιδεινώνεται, καθώς τα κέρδη της κατρακυλούν σε σχέση με το 2013 και έχουν μειωθεί κατά 50% μέσα σε μόλις δύο χρόνια.\nΕτσι, η εταιρεία έχει προχωρήσει στην καύση των προϊόντων της αξίας άνω των 90 εκατ. λιρών τα τελευταία πέντε χρόνια, ούτως ώστε να αποτραπεί η κλοπή ή και φθηνότερη πώλησή τους. Ουσιαστικά, δεν θέλουν τα προϊόντα τους να φτάσουν στα χέρια οποιουδήποτε που μπορεί να τα πουλήσει με έκπτωση και να υποτιμήσει με αυτό τον τρόπο το εμπορικό τους σήμα. Η καταστροφή ανεπιθύμητων προϊόντων αποτελεί πλέον μέρος της διαδικασίας διασφάλισης της φήμης της.\nΕξάλλου, τα τελευταία χρόνια, η Burberry εργάστηκε σκληρά για να κάνει την επωνυμία της αποκλειστική και πάλι, αφού ξεπέρασε τα εμπόδια με τα προϊόντα «μαϊμού» που πωλούνταν στην αγορά.\nΩστόσο, ο διάσημος οίκος δεν είναι ο μόνος που αντιμετωπίζει προβλήματα σε σχέση με το αποθεματικό του σε προϊόντα πολυτελείας και έχει προχωρήσει σε καρταστροφές των προϊόντων τους.\nΗ Richemont, η εταιρεία που κατέχει τις μάρκες Cartier και Montblanc, έχει αναγκαστεί να αγοράσει πίσω ρολόγια αξίας 430 εκατομμυρίων λιρών μέσα σε δύο χρόνια, μετά την αγορά των ανεπιθύμητων αποθεμάτων από κοσμηματοπωλεία. Αναλυτές αναφέρουν ότι μερικά από τα τμήματα των ρολογιών θα δοθούν για ανακύκλωση, ενώ τα περισσότερα θα πεταχτούν.\nΑπό την πλευρά του ο Οίκος Burberry, η αξία του οποίου αποτιμάται στα 9,6 δισ. λίρες, σύμφωνα με το περιοδικό Forbes, παραδέχεται ότι έκαψε το απούλητο απόθεμα, αλλά λένε ότι χρησιμοποιούν εξειδικευμένους αποτεφρωτήρες για να αξιοποιήσουν την παραγόμενη ενέργεια, αναφέρουν χαρακτηρισιτκά οι Times.\n«Η Burberry εφαρμόζει προσεκτικές πρακτικές για να ελαχιστοποιήσει την ποσότητα των αποθεμάτων που παράγει. Σε περιπτώσεις που τα προϊόντα μας είναι απαραίτητo να πεταχτούν, το πράττουμε υπεύθυνα και συνεχίζουμε να αναζητούμε τρόπους μείωσης και επανεκτίμησης των απορριμάτων μας», δήλωσε εκπρόσωπος της εταιρείας. «Η ενέργεια που παράγεται από την καύση των προϊόντων της χρησιμοποιείται και έτσι η εταιρεία είναι πιο φιλική προς το περιβάλλον», προσθέτει.\nΠερισσότερα «up market» καταστήματα για την Burberry\nΤον περασμένο Νοέμβριο, η Burberry ανήγγειλε μια ανανέωση που αποσκοπούσε στην «επανενεργοποίηση» των προϊόντων της για πολλά χρονιά, ενώ προχωρά στην μετατροπή των καταστημάτων της σε «up market» (υψηλής ποιότητας).\nΑυτό περιλαμβάνει το κλείσιμο των καταστημάτων που δεν βρίσκονται σε «στρατηγικές» τοποθεσίες θέσεις και τη δημιουργία ενός «κέντρου αριστείας» για πολυτελή δερμάτινα είδη.\nΈχει, επίσης, μειώσει το κόστος, γεγονός που βοήθησε στην αύξηση των κερδών της. Με τη νέα της στρατηγική η Burberry κατάφερε για το τρέχον έτος (έως τις 31 Μαρτίου) να παρουσιάσει αύξηση της τάξεως του 5% στα κέρδη της, φτάνοντας τις 413 εκατ. λίρες, με τις πωλήσεις να παρουσιάζουν μικρή αλλαγή στα 2,7 δισ. λίρες.\nΠηγή: The Times, BBC


CINE-THEASI: Οδηγός της χρονιάς 2008-2009-Part 2(Η ελίτ)\nΣου άρεσε τόσο ο Coppola ε; Χαίρομαι που βλέπω τον καλό μου τόσο ψηλά στη λίστα σου αλλά να σου πω την αλήθεια μου λείπει το Public Enemies. Περί ορέξεως θα μου πεις...\n3 Σεπτεμβρίου 2009 - 8:27 π.μ.\nΉμουν σίγουρος για το Youth, ταινιάρα..\n3 Σεπτεμβρίου 2009 - 8:56 π.μ.\nMe μια μικρή και ασήμαντη ίσως παράληψη, τον κύριο Horten τον οποίο παίζει να τον έβαζα και μέσα στο δικό μου top........5 !\nΑλλά τι ψάχνεις τώρα θα μου πεις, αντιδραστικό στοιχείο... :)\n3 Σεπτεμβρίου 2009 - 9:43 π.μ.\nΤο Public Enemies μου άρεσε, αλλά όχι τόσο για να το συμπεριλάβω. Ίσως σε κάποια από τις επόμενες προβολές...\nΤο Horten δεν το έχω δει, όπως και αρκετά άλλα. Ως εκ τούτου η λίστα είναι μάλλον ένα χρονικογράφημα της ημιτελής μου κινηματογραφικής τροχιάς.\n3 Σεπτεμβρίου 2009 - 10:41 π.μ.\nRe kioy min ta grafis an den kseris aman!\ntis imitelis mia endiaferon tenia ke ala margaritaria reeee\nΑγαπητέ μου,χρήσιμη η γραμματική,αλλά ένα εργαλείο είναι και τίποτα παραπάνω.Την εκφραστικότητα της γλώσσας δεν την κάνει η κλιτική ορθότητα ούτε η απαρέγκλιτη τήρηση των γραμματικών κανόνων.Συμφωνώ ότι είναι λιγάκι ενοχλητικές κάποιες απροσεξίες του Κιοy,αλλά τα κείμενά του είναι τόσο καλογραμμένα,πυκνά και γλαφυρά,που αναδίδουν τη θαυμαστή δύναμη της γλώσσας να εκφράσει τις πιο λεπτές αποχρώσεις του νοήματος,την φωτεινή πολυπρισματικότητα της σκέψης...\nΠροσωπικά,αυτό αναζητώ σε ένα κείμενο και πολύ σπανίως το βρίσκω! Στον Κιοy λοιπόν το βρήκα και το απολαμβάνω και ας γράφει " της ημιτελής" αντί "της ημιτελούς".Αυτά και παρόμοια λάθη,δυο-τρεις ωρίτσες να ξεσκονίσεις τη γραμματική,διορθώνονται.Η παραγωγή όμως ενός λόγου τόσο μεστού,ουσιώδους και "προσωπικού" σπάνια βλέπει το φως...Μάλλον ενταφιάζεται στις συμβάσεις,τα καλούπια και τους τύπους του γλωσσικού-άρα και νοητικού-κομφορμισμού...\n3 Σεπτεμβρίου 2009 - 10:42 μ.μ.\nΕυχαριστώ για το support. Να ξέρεις πως τα λόγια σου με τιμούν ιδιαιτέρως. Και μου δίνουν το θάρρος να συνεχίζω να εκτίθομαι μπροστά σας...\nΑγαπητέ ανώνυμε φίλε μου, αυτός ο ιστιοχώρος δε δήλωσε ποτέ τις ικανότητες μιας συγγραφικής αρτιότητας, ούτε διαδήλωσε περί μια κινηματογραφικής παντογνωσίας. Κάθε άλλο. Εδώ δε θα βρεις τίποτε άλλο πέρα από την υποκειμενική μου ματιά. Όσο αδιάφορη και αν είναι, και όσο κακοδιατυπωμένη(δεν γίνεται με δόλο). Και αυτά χωρίς να υπαγορεύονται από κάποια συμβατική κινηματογραφική αντικειμενικότητα. Παρά μόνο από τον αισθητηριακό παρορμητισμό του γράφοντος.\nO Coppola "τρισμέγιστος" λοιπόν, ε; Χμμμ....\nΜήπως, μήπως λέω, είσαι λίγο υπερβολικός με τις εκφράσεις σου; Απλά πιστεύουν ότι υπάρχουν πάρα πολλές διαβαθμίσεις και το τρισμέγιστος το συναντώ συχνά εδώ πέρα.\nΆλλη φορά να βάζεις δισμέγιστος...\nΥ.Γ. Πρέπει να δώ επειγόντως La Rabia.\nΚαι η παρουσία του Ταραντίνο είναι cheat, αλλά χαλάλι!\n4 Σεπτεμβρίου 2009 - 3:03 π.μ.\nΠερί Coppola τάσσομαι με το μέρος του Dynx,αλλά χωρίς περαιτέρω σχόλια,διότι μόλις συνήλθα από το "πέσιμο" που έφαγα για τον Χίτσκοκ! ;-)\n4 Σεπτεμβρίου 2009 - 7:33 π.μ.\nΩραία λίστα Κιόυ. Το Revolutionary Road με έχασε σε πάρα πολλά σημεία του, ωστόσο είναι κλάσεις ανώτερο από το "ακίνδυνο" σαρκασμό των αμερικάνικων προαστείων που επιχείρησε στο παρελθόν ο σκηνοθέτης (λέγε με American Beauty). Κρατώ την ερμηνεία του DeNiro-DiCaprio.\nΤο Μπαζίρ δεν το είδα, είδα όμως τη συμπαθητική Stella που ωστόσο δεν ξεπέρασε για μένα τα όρια ενός γλυκόπικρου δράματος - βέβσια, δεν περίμενα και την νέα Mouchette. Τα υπόλοιπα έργα σου βρίσκονται και στη δική μου αντίστοιχη λίστα (ο Quentin για μένα ανήκει στην επόμενη σεζόν), ενώ - χωρίς να συμμερίζομαι τον ενθουσιασμό σου για το Youth Without Youth - η ταινία μου αρέσει και συγκινούμαι να σε βλέπω να παθιάζεσαι με μια άκρως παρεξηγημένη ταινία.\nΥ.Γ. Πάω στοίχημα ότι ο Ετερώνυμος θα λέει τα ίδια για Γουέλς, Γουάιλερ, Χωκς και Σκορσέζε. Το αμάρτημα του τελευταίου είναι ότι πέρασε τον Ατλαντικό ο παππούς του.\n4 Σεπτεμβρίου 2009 - 12:16 μ.μ.\nTheachilles,με εξαίρεση ίσως τον Γουέλς,το κέρδισες το στοίχημα! Παίρνεις δώρο μια κασετίνα Tarantino,να βλέπεις,να ευφραίνεσαι και να με θυμάσαι...! :-)\nΚαι συ ένα λιβανιστήρι με χαραγμένους στίχους του Arseny ;)\nΧα χα,καλόοοοο! (αν και δε μου αρέσει ιδιαίτερα ο πατήρ,πολύ λυρικός για τα γούστα μου βρε αδερφέ...)\nΜη λες όμως τέτοια,θα σε φάει ζωντανό ο Dynx!!! ;-)\n4 Σεπτεμβρίου 2009 - 6:00 μ.μ.\nΜισό λεπτό ρε παιδιά, αν θεωρείται "πέσιμο" το ότι διαφώνησα με την κατάταξη του Χίτσκοκ κάτω από τον Φελίνι και τον Μπέργκμαν να μη λέει κανείς τη γνώμη του τότε για να μην προσβάλλει τον άλλο.\nΚατά τα άλλα, γούστα είναι όλα και υποκειμενικά, αλλά δεν καταλαβαίνω γιατί Ντινξ κι Ετερώνυμος θεωρείτε υπερεκτιμημένους σκηνοθέτες όσους χρησιμοποιούν έντονη βία στις ταινίες τους όπως ο Κόπολα και ο Σκορσέζε. Η βία είναι μέρος της ζωής μας. Η βία αποτελεί ένα μεγάλο μέρος του σιχαμερού μας κόσμου. Η βία είναι αναπόφευκτη. Λυπάμαι που το λέω έτσι ωμά, αλλά η βία είναι απαραίτητη στις ταινίες. Όχι βία γλαφυρή, γυαλιστερή και φιλήδονη, αλλά βία που μας θυμίζει σε τι σκατά κόσμο ζούμε. Δεν καταλαβαίνω γιατί πρέπει να αηδιάζουμε με τον Κόπολα που μέσω της ΑΠΟΚΑΛΥΨΗΣ και των ΝΟΝΩΝ σαφώς την καταδικάζει όπως και ο ΤΑΞΙΤΖΗΣ και τα ΚΑΛΑ ΠΑΙΔΙΑ. Μια από τις βασικές προβληματικές του κινηματογράφου αποτελεί η χρησιμότητα και η αναγκαιότητα της βίας και οι συγκεκριμένοι δημιουργοί το διαπραγματεύονται άριστα.\nΕπίσης διακρίνω μια επίθεση κατά των αμερικάνικων δημιουργιών. Δε διαφωνώ ότι το Χόλλυγουντ μας έχει ταίσει πολύ βρωμιά και σκουπίδι, το 80 % των προϊόντω του αυτό είναι. Αλλά γιατί να καταδικάζουμε τις ευγενείς εξαιρέσεις;; Για να θεωρηθούμε "ελίτ" που μας αρέσουν μόνο οι Ευρωπαίοι. Πληροφοριακά λέω ότι λατρεύω την ΕΒΔΟΜΗ ΣΦΡΑΓΙΔΑ του Μπέργκμαν και τη ΓΛΥΚΙΑ ΖΩΗ του Φελλίνι. Ταυτόχρονα όμως αγαπώ πολύ το PULP FICTION του Ταραντίνο και την ΕΝΤΑΣΗ του Μάικλ Μαν.\nΤο παραπάνω μήνυμα καμιά διάθεση επίθεσης ή εξύβρισης δεν έχει, απλά είναι εκφράσεις απορίας για όσα ειπώθηκαν πριν καθώς και μια αφορμή να ανοίξει διάλογος προς τους ενδιαφερόμενους. Συγγνώμη στους υπόλοιπους για την πιθανή φλυαρία μου.\nΌσο για τη λίστα εννοείται ότι έχω βασικές ενστάσεις, αλλά μου αρέσει γιατί είναι λίστα καθαρά ξεχωριστή, διαφορετική και με πολυμορφία επιλογών. Χάρηκα πολύ με τα 10, 9, 6, 4 (αν και δε α το έβαζα για αυτήν τη σεζόν).\n5 Σεπτεμβρίου 2009 - 5:06 μ.μ.\nΤο περί "πεσίματος" σχόλιό είχε χροιά και πρόθεση αστεϊσμού...Εξυπακούεται πως είναι δεκτός κάθε αντίλογος,διαφορετικά δε θα είχε νόημα να μπαίνουμε σε διάλογο.\nΛοιπόν,επειδή φυσικά δεν μπορώ να μιλήσω εκ μέρους του Dynx,θα περιοριστώ στην κατάθεση της προσωπικής μου γνώμης.\nΠρώτα πρώτα,το "Αποκάλυψη τώρα" του Κόπολα και ο "Ταξιτζής" του Σκορσέζε είναι κατά τη γνώμη μου δύο εξαιρετικές ταινίες,με άριστη και οργανική χρήση της βίας! Η διαφωνία μου συνίσταται στην αναγωγή των παραπάνω σημαντικών σκηνοθετών σε "Μεγάλους δημιουργούς".Όπως και να το κάνουμε,υπάρχουν κάποιες διαφορές στα μεγέθη και στο εκτόπισμα των κινηματογραφιστών.Φερειπείν,δεν μπορώ να δεχτώ ότι στη λίστα του "Σινεμά" με τις καλύτερες ταινίες όλων των εποχών ο Σκορσέζε είχε καταλάβει τρεις(ή τέσσερεις,δε θυμάμαι...) θέσεις,ενώ ο Βισκόντι και ο Παζολίνι από μία!\nΣχετικά με τον επίπλαστο ελιτισμό που μου προσάπτεις,δηλώνω μετά λόγου γνώσεως ότι μου είναι παγερά αδιάφορη η γεωγραφική προέλευση ενός σκηνοθέτη! Αν λ.χ. ο Αντονιόνι ήταν Αμερικανος,το ίδιο ακριβώς θα τον εκτιμούσα.Δεν έχω καμία προκατάληψη δηλαδή ενάντια στους δημιουργούς του Χόλιγουντ ή εν γένει του αμερικανικου κινηματογραφου.Προς επίρρωσιν της...αμεροληψίας μου,να προσθέσω ότι κι εγώ αγαπώ Αμερικανούς σκηνοθέτες όπως ο Καζάν,ο Κασαβέτης ή ο Τζάρμους...\nΥΓ:"Έβδομη Σφαργίδα"; Γιατί μου το χαλάς τώρα; Είναι μία από τις ταινίες του λατρευτού μου που εκτιμώ λιγότερο.....:)\nΚαλά, μας έπεισες. Αν ο Σκορσέζε είχε μείνει στην Ιταλία και ο Γουάιλερ λεγόταν Γουαιλερόνι, θα γούσταρες τρελά.\nΠέρα από την πλάκα, λατρεύω το ευρωπαϊκό σινεμά, πάνω από κάθε άλλο. Και όσοι με ξέρουν (και συ ετερώνυμε με ένα μικρό ψάξιμο), θα διαπίστωνες εύκολα του λόγου το αληθές. Ωστόσο, τα κολλήματα είναι είτε αστεία είτε τραγικά, δεν υπάρχει κάτι πιο ευγενές για να το χαρακτηρίσει. Το να μη δέχεσαι τον Σκορσέζε ως έναν από τους πλέον μεγάλους του σινεμά ever, τότε σηκώνω τα χέρια ψηλά. Όπως θα το έκανα αν κάποιος αντιδρούσε όπως και συ σε μια παρόμοια θεώρηση του μεγέθους του Bergman ή του Visconti. Προσωπικές συμπάθειες ή αντιπάθειες υποχωρούν μπροστά στην εν γένει σημασία και την προσφορά κάποιου. Πχ, πλην τεσσάρων ταινιών (Ακατόνε, Μάμα Ρόμα, το αριστουργηματικό Θεώρημα και το Σαλό), δεν υποφέρω τον Παζολίνι. Ωστόσο, αν κάποιος μου τον αναφέρει μέσα στους σημαντικότερους δημιουργούς στην Ιστορία του κινηματογράφου, έχω την απαιτούμενη οξύνοια για να συμφωνήσω. Καταλαβαίνεις γιατί μιλάμε φίλε Ετερώνυμε; Και είναι διάχυτος ο επίπλαστος ελιτισμός στα σχόλιά σου, όπως και η αναφορά σου σε τρεις "Αμερικανούς" δημιουργούς με σαφέστατες ευρωπαϊκές καταβολές. Αλλά αν θεωρείς μεγάλο τον Κασαβέτη και δε θεωρείς μεγάλο έργο το Mean Streets, κάπου συγχύστηκε η ποιοτική κλίμακα με τις γεωγραφικές σου γνώσεις. Λοιπόν, καλό είναι να μη γελάς με τις γνώμες του άλλου και να μην φοράς παρωπίδες όταν βλέπεις σινεμά, θα το απολαύσεις περισσότερο όταν θα δεις τις σαφέστατες βισκοντικές καταβολές στο σινεμά του Σκορσέζε.\nΑγαπητέ μου,μάλλον σε παρασύρει το παράφορο πολεμικό σου μένος και διαβάζεις ό,τι θέλεις...Είπα "αγαπώ τον Κασαβέτη",δεν είπα ότι τον θεωρώ μεγάλο.Και άντε για τον Τζάρμους να δεχθώ την ευρωπαϊκότητα,αλλά ο Καζάν,καταβολές-ξεκαταβολές,δίνει δείγματα γνησίως αμερικανικής αφήγησης,με την θετική έννοια...\nΣαφώς και αναγνωρίζω την αξιοσημείωτη προσφορά του Σκορσέζε,αλλά όχι,δεν τον θεωρώ έναν από τους πλέον μεγάλους.(και μη σηκώνεις τα χέρια,θα σε βρει καμιά λαβωματιά...!)Τώρα,βισκοντικός η όχι,Βισκόντι μια φορά δεν είναι....\nΤέλος,αν επιμένεις ότι με χαρακτηρίζει ελιτιστικη αδιαλλαξία,δεν μπορώ να κάνω κάτι επ'αυτού...Εγώ ειλικρινέστατα δήλωσα πως η εθνικότητα ενός καλλιτέχνη δεν επηρεάζει την κρίση μου και πως αγαπώ αμερικανούς σκηνοθέτες,όπως και συνθέτες,ποιητές,πεζογράφους,ζωγράφους,φωτογράφους κλπ. Αν δε σε πείθω,δικό σου πρόβλημα.Μάλλον κάποιος άλλος πρέπει να βγάλει τις παρωπίδες.......\n5 Σεπτεμβρίου 2009 - 6:31 μ.μ.\nΑγαπάς τον Φώκνερ επειδή είχε γνήσια λατρεία για ρώσικη βότκα, τον Πάουντ και την HD επειδή λάτρευαν την Ελλάδα και τους πολιτισμούς της Ανατολής. Σε τσάκωσα πάλι.\n5 Σεπτεμβρίου 2009 - 6:36 μ.μ.\nLoool!!! Μα που τα βρίσκεις ήθελα να 'ξερα! Τελοσπάντων,μια που με κουράζει η ανταλλαγή πυρών,καθότι έχω μουσικό αυτί και μ'ενοχλούν οι κρότοι,χαιρετώ!\nA rivederci! ( CU,αν προτιμάς...)\n5 Σεπτεμβρίου 2009 - 6:55 μ.μ.\nΤο Arivederci προτιμάει να είσαι σίγουρος ;)\nΕυρωπαϊκός ή Αμερικάνικος κινηματογράφος είναι τεράστιο θέμα. Αν ήταν να διαλέξω θα διάλεγα Ευρωπαϊκό(τώρα που ο Πολάνσκι δεν μπορεί να πάει στην άλλη μεριά) όμως μην τα ισοπεδώνουμε όλα. Ο Scorsese(ως παράδειγμα τον παίρνω) είναι τεράστιος. Είχε απλά την ατυχία να γεννηθεί αργότερα. Δεν ήταν σε αυτούς που δημιούργησαν τον κινηματογράφο ήταν όμως σε αυτούς που τον εξέλιξαν...\nΚατά τα άλλα γουστάρω τρελά με τη συζήτησή σας αν και υπερβολικά πολιτισμένη για τα γούστα μου :)\n6 Σεπτεμβρίου 2009 - 3:05 π.μ.\nειναι απιστευτα μερικα πραγματα...\nΠίστευε και μη ερεύνα..........\nΜόλις επέστρεψα και βρίσκω έναν πανέμορφο διάλογο, που ως οικοδεσπότης θα ήθελα να συμμετάσχω.\nΩστόσο έχετε κάθε λόγο να μην πάρετε την άποψη μου στα σοβαρά. Καθώς περισσότερο μια πρώιμη άποψη είναι, καθώς ούτε έχω εντρυφήσει στη φιλμογραφία των ονομάτων που αναφέρονται, ούτε έχω αισθανθεί την απαιτούμενη εξοικείωση, ώστε να νιώθω άνετα στον φιλμικό-εσωτερικό κόσμο του εκάστοτε σκηνοθέτη.\nΔεν ξέρω αν έχουν νόημα οι προσωποποιημένες αναφορές. Αλλά αφού πέσαμε σε αυτό το λάκκο, θα πω πως προσωπικά θα συμπεριλάμβανα στο παλάτι των "τρισμέγιστών" μου και τον Welles και τον Coppola καθώς και σχεδόν όλους τους Ευρωπαίους που αναφέρθηκαν. Άλλα θα άφηνα εκτός Scorsese, Wyler, Hawks(βέβαια το σινεμά των δύο τελευταίων το γνωρίζω στο ελάχιστο), παρ' ότι τους εκτιμώ σε υπερβολικά μεγάλο βαθμό. Αλλά δεν ξέρω αν έχει κάποια σημασία το ποιους επιλέγουμε, παρά το κριτήριο επιλογής. Όπως έχω ξανα-αναφέρει το Αμερικάνικο σινεμά, τουλάχιστον όπως ορίστηκε η βιομηχανία, στο σύνολο του υπηρέτησε το σινεμά ως λαϊκή τέχνη. Όχι δεν έχω ψευδαισθήσεις. Το σινεμά είναι (και) λαϊκή Τέχνη. Δε με ενοχλεί καθόλου αυτό. Αντιθέτως. Άλλωστε και οι Welles-Coppola(που ανέφερα στους εκλεκτούς μου) στην Αμερική γύρισαν. Δε με ενοχλεί λοιπόν ότι το σινεμά είναι λαϊκή Τέχνη. Και μου αρέσει όταν ένα έργο Τέχνης αναδεικνύεται μέσα απ' τη λαϊκή πλειοψηφία(αν και πολύ σπάνιο). Αυτό που βλέπω όμως στο Αμερικάνικο σινεμά είναι πως ξεκινά a priori με το λαϊκό χαρακτήρα, οικειοποιώντας συμβάσεις, κάνοντας δηλαδή καλλιτεχνικές παραχωρήσεις για μια πλειοψηφική ανάδειξη. Και για να γίνω πιο σαφής, θα χρησιμοποιήσω ως παράδειγμα μια εκκωφαντικά αριστουργηματική ταινία(στα μάτια μου τουλ.), το Taxi Driver. Και βέβαια ο Scorsese κάνει μια ταινιάρα κατά της βίας, με βαθιές διαστάσεις κοινωνικοπολιτικά, ανθρωπιστικά μέχρι και υπαρξιακά. Όμως ταυτόσημα, με πονηριά νομίζω, δίνει γενναιόδωρα τα εφόδια σε κάποιον με λαϊκίζον περρίσευμα να διαβάσει την ταινία ως μια ιστορία αυτοδικίας και απογείωσης του American dream. Κάποιος βέβαια μπορεί να περιγράψει το συγκεκριμένο στοιχείο ως αυξητικό για την ταινία. Καθώς δίνει την απόλυτη ελευθερία στον θεατή να διαλέξει. Και η άποψη μου συγγενεύει με μια τέτοια διάσταση. Αλλά ως επιλογή, θεωρώ πως είναι μια σύμβαση, από αυτές που επιλέγει το μεγάλο σινεμά των studio για να είναι καθολικά αρεστό. Αυτή την πτυχή θέλω να υποδείξω, σε αντίθεση με τους μεγάλους σκηνοθέτες, που επί το πλείστον εργάστηκαν υπηρετώντας απαρέγκλιτα το καλλιτεχνικό τους όραμα. Δημιουργώντας, όχι απαραίτητα για να γίνουν αρεστοί, αλλά γιατί η δημιουργεία για αυτούς σήμαινε μοναδικό τρόπο επιβίωσης.\nΕλπίζω να έγινα σαφής σε αυτή την απλοϊκά διατυπωμένη διάκριση μου. Προφανώς και θεωρώ όλα τα ονόματα που αναφέρθηκαν σαν άστορες της εικόνας. Που με διαφορά κατέχουν τα πρωτεία στην τεχνική.\nΤέλος, θα ήθελα να παραθέσω δύο φράσεις του Antonioni σχετικά με αυτά που συζητάμε. Όχι για να υποστηρίξω κάποιο δογματισμό-ελιτισμό και ούτε για να κάνω κάποια επίκληση στην αυθεντία. Απλά ως νύξεις που πιθανόν να λειτουργήσουν ως μοχλεύματα στο διάλογο μας...\nΝομίζετε πως η βία στο σινεμά έχει αρνητικό αντίκτυπο στους νέους;\nAntonioni:"Ο κινηματογράφος δε δημιουργεί τη βία αλλά βέβαια τη δικαιώνει."\nΣχετικά με περιεχόμενο και τεχνική.\n"Πρέπει να βρούμε άλλους τρόπους να κάνουμε κινηματογράφο. Το πρόβλημα έχει δύο όψεις: η μία αφορά την τεχνική, και η άλλη το περιεχόμενο. Θα μιλήσω πρώτα για το περιεχόμενο που είναι και το σπουδαιότερο, η βάση, η υπόσταση της τεχνικής."\nτο ίδιο λέω και γω.\nγια το Taxi Driver, τα έχουμε ξαναπεί. Πρέπει να το ξαναδείς για να συλλάβεις τη λεπτότητα της σκηνοθεσίας του και να δεις πως δεν υπάρχει καθόλου αυτή η επιλογή που είδες εσύ. Όσο για Wyler και Hawks, νομίζω ότι μόλις εντρυφήσεις στις ταινίες τους, θα αλλάξεις γνώμη. Ειδικά ο πρώτος είναι μέσα στους 3-4 σημαντικότερους Αμερικάνους δημιουργούς κατ' εμέ (και μπορείς στο Δωμάτιο να βρεις πολλές προτάσεις για προβολές).\n"Αυτή την πτυχή θέλω να υποδείξω, σε αντίθεση με τους μεγάλους σκηνοθέτες, που επί το πλείστον εργάστηκαν υπηρετώντας απαρέγκλιτα το καλλιτεχνικό τους όραμα. Δημιουργώντας, όχι απαραίτητα για να γίνουν αρεστοί, αλλά γιατί η δημιουργία για αυτούς σήμαινε μοναδικό τρόπο επιβίωσης."\nKioy,αυτό ακριβώς εννοώ κι εγώ.Διαφορά στις προθέσεις και κυρίως στο αποτέλεσμα.\nΤο Inglorious Basterds μού άρεσε πολύ! Όπως σωστά λες, σκωπτική ματιά στην ιστορία του ναζισμού και αρκετό χιούμορ.


Ο θάνατος του πιο φρικτού τέρατος (Μέρος δεύτερο) – Parabellum\nΟ θάνατος του πιο φρικτού τέρατος (Μέρος δεύτερο)\n«Αλλά η δουλειά μου γίνεται με μεγαλύτερη ευφράδεια και αποτελεσματικότητα όταν ασκώ την πατριωτική λειτουργία. Αχ, η πατρίδα! Λέω στα παιδιά των πλούσιων, στους αξιωματικούς, στους παπάδες, στις πόρνες: «Να είστε πατριώτες. Όποιος δεν αγαπάει την πατρίδα του δεν αγαπάει τη μητέρα του. Και να δείχνετε το πατριωτικό σας πάθος, τραγουδώντας τους ύμνους του πολέμου, την υγεία του κόσμου. Ορίστε οι εχθροί σας που μιλούν διαφορετική γλώσσα, που έχουν διαφορετικά έθιμα, εξολοθρεύστε τους στο όνομα της πατρίδας. Ο βασιλιάς μας, ο βασιλιάς των πλουσίων, θα κατακτήσει μια σπιθαμή γης, η δύναμη του θα μεγαλώσει και εξαιτίας της δύναμης του θα μεγαλώσει και η δικιά σας αφού είναι ο πατέρας, ο πατέρας της πατρίδας. Φωνάξτε στους δρόμους και τα στενά: Ζήτω ο πόλεμος! και ο πόλεμος θα έρθει. Δε θέλετε να πάτε; Σωστά. Είστε πλούσιοι και σας αξίζει να γλιτώσετε. Φωνάξτε: θα οπλιστούμε και θα αποχωρήσουμε και ο στρατός των απόκληρων θα αποχωρήσει χωρίς να σκεφτεί και θα σφάξει και θα σφαγιαστεί γιατί έτσι θέλουν ο βασιλιάς και η πατρίδα, έτσι θέλω εγώ.\nPosted on January 24, 2013 August 1, 2013 Author theparabellumCategories Αντικοινωνισμός, Ατομικισμός/Αναρχικός ΑτομικισμόςTags A-politiko, Erinne Vivani, Ιταλία\nPrevious Previous post: Ο θάνατος του πιο φρικτού τέρατος (Μέρος πρώτο)\nNext Next post: Ο θάνατος του πιο φρικτού τέρατος (Μέρος τρίτο)


Τρεις βάρκες με πρόσφυγες στη Χίο, τριπλή σύλληψη διακινητών | ΕΝΗΜΕΡΩΣΗ ΕΙΔΗΣΕΙΣ ΝΕΑ ΑΘΛΗΤΙΣΜΟΣ ΠΟΛΙΤΙΚΗ ΚΟΙΝΩΝΙΑ ΠΟΛΙΤΙΣΜΟΣ ΕΠΙΚΑΙΡΟΤΗΤΑ ΧΙΟΣ\n«Άδειασαν» τα ψυγεία περιπτέρου και παντοπωλείου στο κέντρο της πόλης και συνελήφθησαν\nΤρεις βάρκες με πρόσφυγες στη Χίο, τριπλή σύλληψη διακινητών\nΣυνολικά 144 πρόσφυγες έφτασαν Χίο την Τετάρτη, ενώ συνελήφθησαν τρία άτομα, φερόμενοι ως διακινητές.\nΣυγκεκριμένα, στον εντοπισμό και τη διάσωση18 ατόμων και τη σύλληψη του αλλοδαπού διακινητή τους προέβησαν, πρώτες πρωινές ώρες Τετάρτης, στελέχη της Λιμενικής Αρχής Χίου.\nΠεριπολικό σκάφος Λ.Σ.-ΕΛ.ΑΚΤ. εντόπισε πνευστή μηχανοκίνητη λέμβο στη θαλάσσια περιοχή ανατολικά της νήσου “ΠΑΝΑΓΙΑ” Οινουσσών, ο χειριστής της οποίας, αφού αποβίβασε ικανό αριθμό επιβαινόντων επί της νήσου, επιχείρησε να διαφύγει προς τις έναντι ακτές.\nΑκολούθησε καταδίωξη, με αποτέλεσμα την ακινητοποίηση της εν λόγω λέμβου και τη σύλληψη του 37χρονου χειριστή, φερόμενου ως διακινητή των ανωτέρω.\nΕπίσης, στον εντοπισμό 78 ατόμων καθώς και τη σύλληψη του αλλοδαπού διακινητή τους προέβη, την ίδια μέρα, πλωτό σκάφος δύναμης FRONTEX, το οποίο βρισκόταν σε περιπολία στο πλαίσιο της ευρωπαϊκής επιχείρησης ''ΠΟΣΕΙΔΩΝ 2017''.\nΣυγκεκριμένα, το ανωτέρω πλωτό εντόπισε πνευστή μηχανοκίνητη λέμβο, με ικανό αριθμό επιβαινόντων, στη θαλάσσια περιοχή “ΚΑΡΦΑ” ν .Χίου.\nΥπό το συντονισμό του Ενιαίου Κέντρου Συντονισμού Έρευνας και Διάσωσης, το πλήρωμα του ανωτέρου πλωτού προέβη στην ακινητοποίηση του σκάφους, την ασφαλή περισυλλογή των προσφύγων και τη σύλληψη του 22χρονου χειριστή, φερόμενου ως διακινητή.\nΤέλος, περιπολικό σκάφος Λ.Σ.-ΕΛ.ΑΚΤ. εντόπισε ακόμα μια πνευστή μηχανοκίνητη λέμβο στην θαλάσσια περιοχή “ΚΑΡΦΑ” ν .Χίου, με 48 πρόσφυγες.


Όλα τα σενάρια για τις Εκκλησίες το Πάσχα- Γ Χαιρετισμοί με πιστούς - ΕΚΚΛΗΣΙΑ ONLINE\nΚυριακή, 28 Μαρτίου 2021 10:13\nΑρχική » ΝΕΑ » Όλα τα σενάρια για τις Εκκλησίες το Πάσχα- Γ Χαιρετισμοί με πιστούς\nΗ Γ’ Στάση των Χαιρετισμών την Παρασκευή 2 Απριλίου θα τελεστεί στους Καθεδρικούς Ναούς με ανώτατο όριο τους 20 πιστούς και έναν ανά 25 τ.μ..\nΑυτό αναφέρει το ΦΕΚ που εκδόθηκε και θα ισχύει μέχρι τις 5 Απριλίου ενώ στις υπόλοιπες Ακολουθίες και Θ. Λειτουργίες θα τελούνται κεκλεισμένων των θυρών στο επίπεδο «Πολύ αυξημένου κινδύνου» και με ανώτατο όριο τα 9 άτομα στο επίπεδο «αυξημένου κινδύνου»\nΤην κλασική συνεδρίαση της Παρασκευής έχει σήμερα η Επιτροπή των Λοιμωξιολόγων και όπως φαίνεται δεν πρόκειται να υπάρξει απόφαση για να ανοίξει το λιανεμπόριο άμεσα από τη Δευτέρα 29 Μαρτίου, ενώ μπαίνει σε κίνδυνο η μετακίνηση εκτός νομού το Πάσχα.\nΝέες ημερομηνίες θα πέσουν στο τραπέζι, ενώ ανοίγει η κουβέντα για τον τουρισμό, το Πάσχα, αλλά και τον τρόπο που θα εφαρμοστεί το self test.\nΟι μετρήσεις που δημοσιεύτηκαν τις τελευταίες μέρες αποτύπωσαν την κόπωση της κοινωνίας και τον προβληματισμό της με τα μέτρα, ενώ η κυβέρνηση φαίνεται να περιμένει τις εισηγήσεις σχετικά με το τι θα πρέπει να κάνει για να ανοίξει και κάποιες οικονομικές δραστηριότητες.\nΑν δεν υπάρξει κάποια έκπληξη μεγάλου μεγέθους, σήμερα δεν αναμένεται ανακοίνωση για το άνοιγμα δραστηριοτήτων ή άλλαγές στα μέτρα, ειδικά για τις μετακινήσεις.\nΗ κατάσταση άλλωστε στα νοσοκομεία είναι δραματική.\nΦαίνεται λοιπόν ότι δεν πρόκειται να υπάρξει σήμερα κάποια αλλαγή στα μέτρα, ενώ δεν αποκλείεται σήμερα να έχουμε εξελίξεις με τα self test. Το πρόγραμμα ανακοινωθηκε άρον-άρον πριν μια εβδομάδα και – αν εξαιρέσουμε τις αντιδράσεις των φαρμακοποιών – δεν υπάρχει κάποια άλλη εξέλιξη.\nΤα βήματα για την άρση των μέτρων\nΤο άνοιγμα του λιανεμπορίου θα δώσει το έναυσμα για το άνοιγμα και των σχολείων. Όταν ανοίξουν τα μαγαζιά, θα γίνει με click away και αυστηρούς κανόνες.\nΣτο Μέγαρο Μαξίμου και το οικονομικό επιτελείο επιθυμούν το νέο ορόσημο για το άνοιγμα της αγοράς να είναι η 5η Απριλίου ή να μετατεθεί, το αργότερο στις 12 Απριλίου με αυστηρούς κανόνες λειτουργίας και σε πρώτη φάση με τη μέθοδο του click away.\nΗ ημερομηνία ανοίγματος του λιανεμπορίου θα δώσει το σύνθημα για το σταδιακό άνοιγμα κι άλλων δραστηριοτήτων, και καταρχήν των σχολείων, τα οποία όμως θα κλείσουν σχεδόν άμεσα για τις διακοπές του Πάσχα.\nΔεν αποκλείεται τα σχολεία να ανοίξουν τελικά μετά τις διακοπές του Πάσχα. Ουσιαστικά ολόκληρη η χρονιά είναι χαμένη για τους μαθητές.\nΌσο για την εστίαση ο σχεδιασμός παραμένει να ανοίξει πριν το Πάσχα, όμως κανείς δεν αποκλείει χειρότερα σενάρια με το άνοιγμα το αργότερο ως τις αρχές Μαΐου και πάντα ο απώτερος στόχος της κυβέρνησης είναι να μην τεθεί σε κίνδυνο το άνοιγμα του τουρισμού στις 14 Μαΐου.\nΕίναι προφανές ότι όσο πιο πίσω πάει το άνοιγμα, τόσο απομακρύνεται η μετακίνηση εκτός νομού και το Πάσχα στο χωριό.\nΟι απόψεις είναι διασμένες και η απελευθέρωση μετακινήσεων από νομό σε νομό που θα επέτρεπε στους πολίτες να κάνουν τις γιορτές τους στο χωριό, είναι στον αέρα.\n8 μήνες πριν Γράφει το ΕΚΚΛΗΣΙΑ ONLINE, ΝΕΑHot News, Γ Χαιρετισμοί, εκκλησίες, Πάσχα\nΑλλαγή ώρας 2021: Πότε αλλάζουμε σε θερινήΜητροπολίτης Βεσσαραβίας: Είμαστε χωρισμένοι από αστική άποψη, αλλά ως εκκλησία είμαστε ενωμένοι